Od Ukrajine do Trampa: 77 pitanja na koja je odgovorio Putin /video/ - 19.12.2019, Sputnik Srbija\nOd Ukrajine do Trampa: 77 pitanja na koja je odgovorio Putin /video/\nPredsednik Rusije Vladimir Putin održao je 15. put razgovor sa novinarima, a tokom četiri i po sata među pitanjima su dominirale unutarpolitičke teme koje se... 19.12.2019, Sputnik Srbija\n16:00 19.12.2019 (Osveženo: 17:10 19.12.2019)\n© Sputnik / Aleksandr Vilьf / Uđi u foto-galerijuVelika konferencija Vladimira Putina\nPredsednik Rusije Vladimir Putin održao je 15. put razgovor sa novinarima, a tokom četiri i po sata među pitanjima su dominirale unutarpolitičke teme koje se tiču običnih Rusa, ali i ključna međunarodna pitanja, a otkrio je i kad mu je bilo najteže.\nZa ovogodišnju konferenciju bilo je akreditovano skoro 2.000 novinara, a Putin je odgovorio na 77 pitanja.\nNezaobilazna tema je bila Ukrajina i situaciji u Donbasu, a šef ruske države s tim u vezi kaže da ga uznemirava izjava ukrajinskog predsednika Vladimira Zelenskog da bi Minski sporazumi mogli da budu revidirani.\nAko se to dozvoli, situacija može ući u ćorsokak. Ključ za dogovor je zakon o specijalnom statusu Donbasa, koji treba da bude implementiran u Ustav Ukrajine, smatra on i dodaje da je potreban direktan dijalog sa samoproglašenim republikama DNR i LNR.\nPutin je rekao i da strane vojske nema u Donbasu, ali da zato ima plaćenika koji ratuju na obe strane.\nU Ukrajini nema stranih trupa\n„Što se tiče povlačenja stranih trupa, tamo ih nema, tamo ima lokalne milicije, lokalnih snaga samoodbrane i one se sastoje od lokalnih stanovnika… Što se tiče plaćenika, i u Parizu sam rekao: tamo ima i Francuza i Nemaca koji ratuju i na jednoj i na drugoj strani. Međutim, glavni problem je to što nema želje da se to pitanje rešava u dijalogu s ljudima“, rekao je Putin.\nKad je reč o snabdevanju Ukrajine gasom, Putin veruje da će dogovor biti postignut.\n„Na putu smo ka tim dogovorima. Težićemo tome da i ukrajinska strana bude zadovoljna. Nemamo nikakvu želju da zaoštravamo situaciju u energetici“, poručio je on.\nJedna od tema koja danima zaokuplja pažnju ruske javnosti, jeste odluka VADA o ruskim sportistima, za koju je Putin rekao da je ne samo nepravedna, već se kosi sa zdravim razumom.\nRuse, rekao je, kažnjavaju drugi put za istu stvar.\nProgon Sputnjika u Estoniji\nPoslednjih dana vest broj jedan u Rusiji je i položaj novinara Sputnjika u Estoniji, a tim povodom Putin kaže da će ruske vlasti učiniti sve kako bi podržale rad agencije u Estoniji i drugim državama gde je prisutna.\n„Mi ćemo raditi sve kako bismo vas podržali, gde god da se nalazite, ali takvim merama koje neće naškoditi našim međunarodnim odnosima“, obećao je predsednik Rusije.\nOn je osudio pritisak na novinare Sputnjika u Estoniji, ali je istovremeno rekao da preduzimanje kontramera na državnom nivou nema mnogo efekta. Dodao je da Rusiju na Zapadu optužuju za pritisak na medije, a ipak — evropske zemlje rade to isto, što je poseban cinizam.\nOd gorućih međunarodnih pitanja, Putina su novinari pitali za proces impičmenta američkog predsednika, a on je izneo stav da je to unutarpolitička borba koja će se nastaviti i da su razlozi za pokretanje impičmenta „veštački“. Putin sumnja da će opoziv biti sproveden u Senatu.\nSTART 3 ili trka u naoružanju\nPrvi čovek Rusije kaže i da je Rusija zainteresovana za razvoj i očuvanje odnosa sa SAD, bez obzira na to ko bude bio na vlasti u Beloj kući.\nU američko-ruskim odnosima trenutno jedno od najaktuelnijih pitanja je i produženje sporazuma START 3, a Putin kaže da ako toga ne bude, u svetu neće biti ničeg što će sprečiti trku u naoružanju, te da je Rusija spremna da već sutra produži taj sporazum.\nPutin je rekao i da Rusija smatra kontraproduktivnim vojni savez SAD, Južne Koreje i Japana.\nNemamo garancije da se američko oružje neće pojaviti na Kurilskim ostrvima, rekao je on i istakao da Rusija zajedno sa japanskim vlastima pokušava da pronađe izlaz iz te situacije. On je naglasio da se u regionu formirao savez koji čine Japan, SAD i Južna Koreja. Govoreći o odnosima Rusije i Kine, Putin je rekao da između dveju zemalja postoji izuzetan nivo poverenja i to je najvažnije i temelj je saradnje u svim oblastima, od ekonomije, preko kosmosa, do saobraćaja i visokih tehnologija i drugih.\nIstakao je da unipolarni svet više ne postoji i da je posle pada SSSR-a postojala iluzija o tome da tako nešto može da postoji.\nKomentarisao je i posledice sankcija EU po Rusiju i naveo da je to pre svega gubitak radnih mesta.\n„Međutim, osim minusa, postoje i plusevi. Na primer, razvijaju se poljoprivreda, vojna industrija.“\nNa pitanje o ubistvu muškarca u Berlinu i o tome da Nemačka s jedne strane tvrdi da od Rusije nije dobila pouzdane informacije, a Moskva tvrdi obrnuto, Putin kaže:\n„I jedna i druga strana su u pravu. Rusija nije uputila zvanični zahtev o izručenju lica koje je potom ubijeno u Berlinu, smatrajući da je to besmisleno. Komunikacija se odvijala na nivou specijalnih službi.“\nTurski novinar je pitao Putina da li podržava libijskog generala Halifu Haftara.\n„Ne verujte svemu što pišu zapadni mediji. Pogledajte samo šta sve pišu o Ankari“, odgovorio mu je Putin.\n„Teško je u Libiji odrediti ko je u pravu. Najbolje bi bilo pronaći rešenje koje bi omogućilo da se prekine rat“, naglasio je Putin.\nOn smatra da strane u sukobu treba da se dogovore ko će upravljati zemljom i pozvao da se pronađe rešenje koje će omogućiti da se okonča rat u Libiji.\nNa pitanje novinara Bi-Bi-Sija kako komentariše to što je britanski premijer Boris Džonson na svakakve načine govorio o njemu, poredeći ga čak i s likovima iz „Hari Potera“, kaže da je navikao na svakakve komentare na svoj račun i da ga to ne uznemirava.\nNa pitanje novinara kada je Putinu bilo najteže, on je odgovorio da je to bilo za vreme tragedije u Beslanu i talačke krize na Dubrovki. Složio se da žena može biti predsednica Rusije ako je kompetentna. Izbor predsednika Rusije ne treba da zavisi od pola, istakao je Putin.


Škola stranih jezika Preševo | Kursevi jezika u Preševu\nŠkola stranih jezika Preševo\nŠkola stranih jezika Preševo - Audio verzija\nNa samoj Preševskoj reči, u Pčinjskom okrugu je smešteno ovo omanje gradsko naselje, koje je ujedno i sedište opštine Preševo.\nPodaci pokazuju da nešto više od 13 000 ljudi naseljava ovo područje, a primetan je pad broja stanovnika. Oko 30 godina je prosečna starost ljudi koji tu žive, ali je prisutan i veliki broj pripadnika mlađe populacije.\nOsim osnovne škole "Vuk Karadžić", kao i osnovne škole "Profesor Ibrahim Keljmendi", postoji i škola stranih jezika Preševo, a na teritoriji cele opštine ima još 6 osnovnih škola. Takođe, u gradu se nalazi i gimnazija opšteg tipa, koja nastavu organizuje ne samo na srpskom, nego i na albanskom jeziku, kao i Srednja tehnička škola.\nBitno je informisati sve zainteresovane da se prilikom organizovanja nastave stranih jezika u pomenutoj školi poštuju isključivo pravila, koja podrazumeva trenutno aktuelni jezički standard, odnosno takozvani CEFR (The Common European Framework of Reference for languages). Da pojednostavimo, pomenuti jezički okvir podrazumeva organizaciju nastave na šest nivoa znanja, tako da se prvo vrši testiranje, kako bi bilo precizno utvrđeno koji od brojnih kurseva taj kandidat treba da pohađa. Sasvim je jasno da osobe koje jezike nisu ranije učile nemaju obavezu takozvani inicijalni test da rade, zato što se podrazumeva da oni moraju od nivoa A 1 edukaciju da počnu. Nakon pomenutog nivoa koji je okarakterisan kao osnovni ili niži početni, sledi nivo A 2, koji je označen kao viši početni. Sledeći su nivoi B grupe, to jest B 1 i B 2, a koji su označeni kao niži i viši srednji, nakon čega se edukacija organizuje na nivoima C 1, odnosno C 2, a koji su okarakterisani kao niži i viši napredni.\nKada bude konkretna obuka i kurs stranog jezika završena, svaki polaznik će zvanično dobiti sertifikat o pohađanju te edukacije na određenom nivou. A samim tim što je škola stranih jezika Preševo od strane nadležnih institucija zvanično ovlašćena da pomenute obuke sprovodi, to podrazumeva da će svaki polaznik ujedno i postati vlasnik sertifikata koji je zvanično priznat, te se smatra zakonski i pravno važećim. Baš zato i moramo posebno napomenuti da konkretni dokument može biti u različitim prilikama korišćen, jer se upravo na taj način dokazuje nivo znanja bilo kog od ponuđenih jezika. Naravno da bi svaki kandidat trebalo i da od zaposlenih u Nacionalnoj službi za zapošljavanje zahteva njegov zvaničan upis u svoj radni dosije, pod uslovom da ispunjava zakonom definisane uslove za to, a o čemu će dobiti sve potrebne informacije u najbližoj poslovnici te državne institucije.\nŠto se tiče tipova edukacija, moramo napomenuti da škola stranih jezika Preševa osim uobičajenog načina učenja jezika, nudi i mogućnost pohađanja konverzacijskih i poslovnih kurseva, a po potrebi se može organizovati i specijalistička nastava, ako je neko zainteresovan da se upozna sa korišćenjem konkretnog jezika u nekoj oblasti, poput recimo medicine, turizma ili marketinga, zatim prava, menadžmenta ili ekonomije, te u mnogim drugim.\nPosebno moramo obavestiti sve koji su zainteresovani za polaganje specijalnih ispita, nakon kojih postaju vlasnici nekih od najpoznatijih i najpriznatijih sertifikata o poznavanju konkretnih jezika, da je navedena obrazovna institucija zvanično ovlašćeni ispitni centar za sticanje Austrijskih jezičkih diploma i Kembridž sertifikata, ali i Swedex i DELF. Na taj način zainteresovani mogu da pokažu i dokažu u kojoj meri poznaju nemački i engleski, odnosno švedski i francuski jezik, te da tako u velikoj meri svoju radnu biografiju obogate. A budući da se radi o specifičnim ispitnim zahtevima, opšta je preporuka svim zainteresovanima da kontaktiraju školu i informišu se o mogućnosti pohađanja pripremne nastave, koja svakako nije obavezna.\nZa polaznike različitog uzrasta se organizuju obuke i kursevi engleskog i nemačkog jezika, zatim francuskog, kao i italijanskog, a u ponudi je i kurs i obuka španskog jezika.\nNaravno da zainteresovani mogu naučiti portugalski, ali i grčki i ruski jezik, te se podrazumeva da je ponudom obuhvaćena i obuka i kurs albanskog jezika.\nSvako ko za tim ima potrebu ili jednostavno želi iz nekog razloga, ima na raspolaganju mogućnost da nauči kako kineski i japanski jezik, tako isto i turski, ali i češki.\nBitno je napomenuti i to da škola stranih jezika Preševo organizuje nastavu poljskog, mađarskog i hrvatskog jezika, a u ponudi su i kursevi i obuke makedonskog i slovenačkog jezika.\nNastava skandinavskih jezika je dostupna u okviru ove specijalizovane obrazovne institucije, tako da zainteresovani osim norveškog i švedskog, mogu pohađati i kurs finskog, ali i danskog jezika.\nPored već pomenutih, organizuju se i obuke i kursevi bugarskog, slovačkog i rumunskog jezika, a ova obrazovna institucija je specifična po tome što jedina u zemlji nudi edukaciju hebrejskog i ukrajinskog, odnosno estonskog, flamanskog i korejskog jezika, kao i holandskog i bosanskog.\nU ponudi je i obuka i kurs znakovnog jezika, a ko god želi može pohađati specijalizovanu edukaciju za učenje latinskog, kao i romskog jezika. Za one kandidate za koji su zainteresovani da se upoznaju sa našim jezikom se organizuje kurs i obuka srpskog jezika za strance.\nPomenuli smo prethodno da polaznici mogu biti različitog uzrasta, tako da se organizuju obuke i kursevi jezika za decu, ali i edukacije koje bi trebalo da pohađaju stariji kandidati.\nNaročito je važno naglasiti da svaki prijavljeni, praktično potpuno samostalno bira gde će pohađati časove i na koji način, jer se svaki kurs i obuka jezika mogu pratiti onlajn i u samoj školi, odnosno kroz grupnu, te individualnu ili poluindividualnu nastavu.\nPrijavljivanje se može izvršiti kako telefonski i lično, tako isto i elektronski, a u kom slučaju na mejl adresu kandidati treba da pošalju zahtevane podatke, koji moraju uključivati ne samo njihovo ime i prezime, nego i broj telefona, kao i datum rođenja.\nU skladu sa pravilima se zahteva da svaki prethodno prijavljeni pojedinac tokom upisa bude prisutan, odnosno njegov roditelj (staratelj), a biće informisan na vreme i o dokumentima koja je obavezan prilikom upisa da donese.\nAkademija Oxford Preševo\n15. Novembra BB, 17523 Preševo\nKurs engleskog jezika Preševo\nKurs nemačkog jezika Preševo\nKurs italijanskog jezika Preševo\nKurs španskog jezika Preševo\nKurs francuskog jezika Preševo\nKurs norveškog jezika Preševo\nKurs švedskog jezika Preševo\nKurs ruskog jezika Preševo\nKurs grčkog jezika Preševo\nKurs turskog jezika Preševo\nKurs japanskog jezika Preševo\nKurs kineskog jezika Preševo\nKurs arapskog jezika Preševo\nKurs albanskog jezika Preševo\nKurs bugarskog jezika Preševo\nKurs bosanskog jezika Preševo\nKurs češkog jezika Preševo\nKurs danskog jezika Preševo\nKurs estonskog jezika Preševo\nKurs hebrejskog jezika Preševo\nKurs holandskog jezika Preševo\nKurs hrvatskog jezika Preševo\nKurs korejskog jezika Preševo\nKurs mađarskog jezika Preševo\nKurs makedonskog jezika Preševo\nKurs poljskog jezika Preševo\nKurs portugalskog jezika Preševo\nKurs rumunskog jezika Preševo\nKurs slovačkog jezika Preševo\nKurs slovenačkog jezika Preševo\nKurs srpskog jezika za strance Preševo\nKurs ukrajinskog jezika Preševo\nKurs finskog jezika Preševo\nKurs latinskog jezika Preševo\nKurs znakovnog jezika Preševo


Identifikacija potencijala RS - Istinomjer\n1) identifikacija potencijala Republike kako bi se ostvarili razvojni projekti koji imaju realne osnove koji će dati najbrže i najbolje efekte;\nU Programu DNS-a se navodi:\n„U privrednom sektoru i dalje su neophodne reforme:\nidentifikacija potencijala Republike kako bi se ostvarili razvojni projekti koji imaju realne osnove koji će dati najbrže i najbolje efekte;\nstvaranje sistemskih uslova za stimulisanje preduzetništva sa ciljem podsticanja unutrašnjih potencijala za razvoj, zapošljavanje i samozapošljavanje i pokretanje novih biznisa;\nstvaranje povoljnog ambijenta za investiranje u namjeri za podsticanje razvojnih projekata višeg nivoa;\njačanje finansijskog sektora, banaka, osiguravajućih društava, fondova, aktiviranje štednje građana u poslovne aktivnosti;\nulaganje u razvoj proizvodnih kapaciteta, posebno preduzeća, koji se zasnivaju na strateškim potencijalima Republike, a što će za rezultat imati strateški i dugoročni razvoj Republike i promovisanje izvoza.“\nPrema medijskim izvještajima, fokus novoformirane Vlade RS, bio je naslonjena na ranije donešenu Strategiju i politiku razvoja industrije RS. Ministarstvo privrede i preduzetništva RS je u novembru 2019. godine u javnom istupu o prioritetima rada dalo jasnu sliku da je oživljavanje fabrika, te povećanje izvoza prioritet rada u narednom periodu.\nU dosadašnjem sazivu Vlade su usvojeni zakona o malim i srednjim preduzećima, o zanatsko-preduzetničkoj djelatnosti – što je stvorilo uslove za online registraciju preduzeća. Također, izmijenjen je i Zakon o privrednim društvima usmjeren ka elektronskoj izmjeni osnivačkog akta, ili samog osnivanja preduzeća. Na 22. sjednici Vlade RS, iz maja 2019. godine, usvojen je i Prijedlog mjera za unaprjeđenje poslovnog ambijenta u kojm se i formiralo novo, ranije pomenuto, Ministarstvo privrede i poduzetništva. Dokumenti su izrađeni u saradnji sa socijalnim partnerima.\nS obzirom na to da do sada nije bilo prijedloga za formiranje službene liste privrednih potencijala RS-a, ali je značajan pomak ostvaren u smislu omogućivanja ostvarenja privrednog potencijala kroz zakonske izmjene, te modernizacije adminstrativnih procesa vezanih uz privredu RS, Istinomjer će ovo obećanje DNS-a ocijeniti kao započeto.


Ministar Siniša Mali obišao Banku Poštanska štedionica i dao podršku domaćoj Dina kartici | Ekspres.net\nMinistar finansija u Vladi Republike Srbije Siniša Mali obišao je danas Banku Poštanska štedionica, gde je preuzeo domaću Dina karticu.\n“Kao ministar finansija želim da dam podršku domaćoj platnoj kartici koja ujedno i puni budžet Srbije. Ovo je besplatna kartica, tako da ne postoje ni mesečne, ni kvartalne provizije. Kroz ovu karticu smanjuje se provizija šest puta, što je važno za građane Srbije, ali i za trgovce i zanatlije, jer oni često nisu primali kartice upravo zbog skupe provizije. Ovde je ona šest puta niža, samo 2.18 dinara, tako da očekujem da će veliki broj i zanatlija i privatnih malih trgovaca krenuti da koristi ovu karticu, kako bi se pospešio platni promet i ekonomska aktivnost u našoj zemlji”, rekao je Siniša Mali.\nMinistar je istakao da je Banka Poštanska štedionica samo prošle godine ostvarila dobit od 3.9 milijardi dinara.\n“Sve banke u zemlji u kojima je Republika Srbija vlasnik su prošle godine imale ukupno dobit od 13 milijardi dinara. Potpuno smo stabilizovali bankarski sektor, što je veoma važno s obzirom na to da je upravo bankarski sektor kičma razvoja jedne privrede. Upravo ovaj sektor, kroz povoljne kredite i odnose sa privredom i građanima, treba da im pruži motivaciju i da da impuls privredi, a to upravo čini i Poštanska štedionica, kojoj zahvaljujem na tome što podržava napore Vlade Republike Srbije”, istakao je ministar.\nPrema njegovim rečima, Banka Poštanska štedionica je ovu domaću karticu do sada izdala u milion i po primeraka.\nMinistar finansija je rekao da će zajedno sa domaćim bankama raditi na tome da se dalje unapredi bankarsko i celokupno finansijsko tržište, kako bi, pre svega, građani Srbije od toga imali koristi, ali i trgovci, kako bi se unapredio poslovni ambijent, otvorilo još više radnih mesta, a sve to doprinelo razvoju privrede i stabilnosti bankarskog sistema.\nposlovanje dobit ministarstvo finansija podrška poštanska štedionica Dina kartica Sniša Mali


Škoda Roomster 1.2 12V vs FIAT Doblo 1.4 16v - AutoManijak\n2010 Škoda Roomster\nPOČETNA strana / Poređenje / Škoda Roomster 1.2 12V vs FIAT Doblo 1.4 16v\nRoomster (minivan - 5 vrata)\nŠkoda Roomster 1.2 TSIŠkoda Roomster 1.2 TSIŠkoda Roomster 1.2 12VŠkoda Roomster 1.2 TDI GreenlineŠkoda Roomster 1.6 TDI\nDoblo (minivan - 5 vrata)\n107 - 140 EUR\n142 - 190 EUR\nPa, moglo bi se reći da su u pitanju dva veoma slična automobila! Ovde su detalji ti koji bi mogli odlučiti. Ako uzmemo u obzir da oba predstavljaju multi-namensko vozilo i koriste oblik karoserije minivan sa 5 vrata uz prednji pogon, sve se svodi na konkretne agregate, pokretane benzinom, koji su u njih ugrađivani. Ispod haube prvog se nalazi motor koji je razvio Volkswagen, 3-cilindrični agregat sa 12 ventila i 70ks , dok je drugi 4-cilindrični agregat sa 16 ventila i 95ks koji potpisuje FIAT.\nČinjenica da je Škoda dostavljen na Euro NCAP (European New Car Assessment Programme) testiranje, za razliku od konkurenta, moramo posmatrati kao ogromnu prednost, jer tih 5 zvezdica za bezbednost mogu da spasu nečiji život. Pored toga, osim zvaničnih rezultata kreš-testa, potrebno je analizirati i druge aspekte koji se tiču bezbednosti. Oba vozila predstavljaju multi-namensko vozilo, što u principu znači dobru poziciju kada je u pitanju bezbednost, ali nam to ne pomaže preterano da se odlučimo za jedno od njih. Nasuprot tome, što se tiče težine vozila, previše često potcenjenog faktora, italijanski automobil nudi popriličnu razliku od 20% više metala.\nNije zahvalno diskutovati pouzdanost na nivou proizvođača, ali vredi spomenuti da oba ova brenda imaju slične rezultate, kada se svi modeli uzmu u obzir. To kažu neke objektivne statistike, dok posetioci našeg portala pouzdanost marke Škoda vrednuju prosečnom ocenom 4.5, a modele marke FIAT u proseku sa 4.3 od 5. Nažalost, ne raspolažem dovoljnim brojem ulaznih informacija da bih detaljnije komentarisao pouzdanost na nivou samih modela. Povrh svega toga, vlasnici automobila koje pokreće isti motor kao i češki automobil u proseku smatraju da on zaslužuje ocenu 4.5, dok je onaj ispod haube konkurenta ostvario ocenu 3.9 od 5.\nFIAT je za nijansu agilniji automobil i dostiže 100km/h za 0.5 sekundi manje od svog konkurenta. Pritom ubrzava sve do 161 kilometara na čas, 2km/h više nego što to čini konkurentski automobil. Kada pričamo o štedljivosti pobednik je svakako češki automobil, trošeći u proseku 6.2 litara goriva na 100 kilometara (46 milja po galonu), u kombinovanom režimu vožnje. Ne možemo ignorisati razliku od 16% više goriva koje potroši italijanski automobil.\nŠkoda deluje nešto malo pouzdanije, mada je razlika marginalna. Ipak, najvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, češki automobil ostavlja protivnika daleko iza sebe po pitanju bezbednosti, čime se nameće kao jedini izbor čak i bez razmatranja drugih aspekata ovog duela. Nadalje, ipak, dolazi do zaokreta, jer FIAT nudi nešto bolje performanse, taman toliko da kažemo da je brži. To ipak ima svoju cenu, a to je potrošnja goriva... Sve u svemu, nema mnogo šta više da se kaže na ovu temu, za mene ovde ne postoji izbor, već isključivo Škoda. Bilo kako bilo, to je neko moje objektivno viđenje stvari zasnovano na informacijama sa ovog portala. Aspekti kao što su dizajn, praktičnost, vrednost brenda, ali i osećaj u vožnji su na Vama da ih odmerite. Ukoliko imate dva minuta predlažem da u par laganih koraka izdefinišete Vaše potrebe, želje i mogućnosti i vidite koji bi Vam to automobil preporučio Virtuelni savetnik™, u moru sličnih, a opet toliko različitih vozila.


Srećan Božić | Search Results | Trebevic.net\nRezultat pretrage za: Srećan Božić\nKatolički vjernici širom RS i BiH u utorak proslavljaju najradosniji hrišćanski praznik, a nadbiskup vrhbosanski kardinal Vinko Puljić poručio je da slaviti Božić znači prepoznati Božju blizinu i u njoj naći izvor snage i nade. – U Isusu nađimo...\nKako se čestita Božić u svakoj zemlji Evrope?\nKoliko puta tokom praznika izgovorimo “Srećan Božić” ili dodamo “Hristos se rodi”, ali da li bismo umjeli da čestitamo na drugim jezicima svijeta? Merry Christmas i Feliz Navidad ste sigurno čuli mnogo puta do sada. Međutim, kao se tokom...\nOO SDS Pale organizovao podjelu 100 paketa za građane slabijeg materijalnog stanja\nOpštinski odbor Srpske demokratske stranke Pale organizovao je danas, povodom jednog od najvećih pravoslavnih praznika- Božića, podjelu 100 paketa sa prehrambenim proizvodima za građane slabijeg materijalnog stanja. Sredstva za akciju prikupljena su angažovanjem aktivista OO SDS Pale i uz...\nProslava najradosnijeg hrišćanskog praznika širom svijeta\nVjernici su danas proslavili Božić od Jerusalima do Gruzije, od Kaira do Johanesburga\nU Staroj crkvi obavljeno nalaganje badnjaka\nU Staroj crkvi Svetih arhangela Mihaila i Gavrila na Baščaršiji u Sarajevu večeras je, u prisustvu brojnih vjernika, obavljeno tradiconalno nalaganje badnjaka. Večernje bogosluženje u Staroj crkvi služio je NJegovo visoko preosveštenstveo mitropolit dabrobosanski Hrizostom, koji je vjerujućem narodu,...\nBaksuzni dan, famozni petak 13. mnogima predstavlja dan kada bi najradije ostali u krevetu ili barem kod kuće, a putovanja i rizični poduhvati odlažu se za dan kasnije. Najnesrećniji broj brojnih civilizacija u kombinaciji sa petim danom u sedmici,...\nNjegovo visokopreosveštenstvo mitropolit dabrobosanski Hrizostom poželio je na današnjem tradicionalnom božićnom i novogodišnjem prijemu u Sarajevu da u 2018. godini, koja će biti veoma izazovna, vlada mir i dobra volju među ljudima. “Neka ova godina bude ta o kojoj...\nKošarkaši Igokee održali trening sa Strahinjom Živkovićem (FOTO)\nKošarkaški klub „Igokea“ iz Aleksandrovca danas je u fiskulturnoj sali Osnovne škole „Srbija“ u Palama održao trening sa našim malim herojem Strahinjom Živkovićem i tom prilikom mu poklonili dres ovog kluba kao simboličan znak podrške.


TEŠKA NOĆ U BEOGRADU: U 3 udesa, 4 osobe povređene – Nadlanu.com\nTEŠKA NOĆ U BEOGRADU: U 3 udesa, 4 osobe povređene\nObjavljeno 14. okt 2015. / 08:13:22\nDve osobe su povređene u udesu, koji se dogodio oko 21.15 na autoputu u pravcu prema Nišu kod "Laste", rekla je Macura.\nMladić star 25 godina zadobio je istegnuće vrata i kako se sumnja, prelom desne potkolenice, a muškarac star oko 38 godina imao je povredu levog ramena i istegnuće vrata, istakla je Macura i dodala da su obojica prevezeni u Urgentni centar.\nMladić star 22 godine, vozač motocikla, u udesu oko 21 h u Ulici Ismeta Mujezinovića zadobio je povredu desnog ramena i kako se sumnja, prelom desnog skočnog zgloba, a prevezen je u KBC Zemun, kazala je portparol Hitne pomoći.\nŽena stara oko 45 godina je u udesu oko 19.45 na uglu Bulevara Mihajla Pupina i Ulice Trešnjinog cveta na Novom Beogradu zadobila povredu glave, a prevezena je u KBC Zemun, rekla je Macura.\nHitna pomoć je tokom noći u Beogradu obavila 123 intervencije od kojih 19 na javnim mestima, a za protekla 24 sata 282 intervencije od kojih 84 na javnim mestima, precizirala je Macura.\nLekarima se juče obratilo mnogo srčanih bolesnika, a noćas su se javljali i pacijenti sa svim ostalim tegobama, dodala je Macura.\nMacura je savetovala da bi, posebno deca, ali i odrasli, trebalo da nose kape i da hronični bolesnici što manje izlaze u spoljnu sredinu, pogotovu ako imaju srčana oboljenja i ukoliko im je pretio šlog.\nPortparol Hitne pomoći je savetovala i uzimanje toplih napitaka, adekvatno odevanje i provetravanje prostorija.


Milijarda i Japanci: Kako su država i gradska vlast ekspresno rešili prodaju zemljišta u Novom Sadu | Novosadski informativni portal 021\n12:15 > 14:49\nNovi Sad će bez licitacije prodati 21 hektar zemljišta u radnoj zoni Sever IV po ceni od gotovo milijardu dinara, kako bi se izgradila fabrika japanskog Nideka (Nidec Corporation), saznaje 021.rs.\nOdluka o prodaji zemljišta neposrednom pogodbom je već prošla sve nivoe vlasti i ovakva kupovina bez litacije je omogućena jer je Vlada Srbije ulaganje japanske kompanije proglasila projektom od značaja za Srbiju.\nU ugovoru koji će se u ponedeljak, 5. aprila, naći pred odbornicima u Skupštini grada, navodi se da se prodaju dve parcele od 126.085 i 86.262 kvadratnih metara u radnoj zoni Sever IV, koje se nalaze preko puta fabrika Lear i Continental.\nKako se može videti u odluci, navodi se da će japanska kompanija tu graditi pogon za proizvodnju elektro-motora, kao i da će biti zaposleno 300 radnika. Proizvodna hala i prateći objekti imali bi gotovo 26.000 kvadratnih metara, a predviđeno je da fabrika krene sa radom krajem 2022. godine.\nKupac zemljišta po ceni od 993.669.292,6 dinara biće firma CTP Invest iz Beograda, koja sa Nidekom ima sporazum o zajedničkom ulaganju. Beogradska firma će ovaj prostor, nakon kupovine, iznajmiti japanskoj kompaniji. Cena parcele određena je na osnovu procene Poreske uprave, koja kvadrat građevinskog zemljišta u ovom delu radne zone vrednuje na 4.679,46 dinara.\nCTP Invest već poseduje zemljište i hale u neposrednoj blizini, koje iznajmljuju drugim kompanijama, na primer Continentalu. Nedavno su pokazali zainteresovanost da od Novog Sada otkupe parcelu i halu na kojoj je Lear, a koju ta firma trenutno iznajmljuje od grada.\nIz dokumentacije o prodaji se vidi da je ona urađena veoma brzo, u roku od desetak dana i uz neverovatnu ažurnost svih organa, koji su iz dana u dan donosili neophodne odluke.\nUvidom u dokumentaciju 021.rs se uverio da su CTP Invest i Nidek 15. marta pismom obavestili Upravu za građevinsko zemljište da su zainteresovani za parcele. To je zavedeno 22. marta, a Vlada Srbije je tri dana kasnije donela odluku da je izgradnja ove fabrike projekat od značaja za Republiku Sribju.\nIstog dana, 25. marta, Gradsko veće izmenilo je Program otuđenja građevinskog zemljišta za ovu godinu i na spisak za prodaju dodala ove parcele.\nVeć dan kasnije Uprava za urbanizam izdala je informaciju o lokacijama i dati su izvodi iz Geodetskog zavoda, da bi potom 29. marta gradonačelnik Novog Sada doneo rešenje o pokretanju postupka otuđenja građevinskog zemljišta.\nUsledio 30. mart, kada se u Upravi za građevinsko zemljište i investicije održao postupak neposredne pogodbe, čemu su prisustvovali predstavnici CTP Investa. Vrh gradske vlasti, odnosno Gradsko veće sastalo se 1. aprila odlučivši se da se Odluka o prodaji prosledi Skupštini grada na usvajanje. Konačno potvrđivanje uslediće 5. aprila na sednici Skupštini grada.\n06.04.2021\t• 21:03\nLjudi nisu svesni da ovakve kompanije prave razliku u platama i sto vise ih dodje imacemo bolje uslove rada i plate.\nRadim u kompaniji preko puta i ne mogu da se porede sa uslovima rada sa nasim firmama i nasim gazdama, tako da velika podrska.\nZa borisa i ostale\n03.04.2021\t• 23:58\nBotine, bas ce ovih 300 zaposlenih "spasiti Novi Sad".\nDivno, otudjis zemljiste, prodas za 4500 dinara kvadrat (hoci JA po toj ceni tu da kupim 10 hektara, jel mogu???), I onda, na sve to, ne kui ga Japanac vec neka nasa nova "tasna masna" firma koja se pojavila bukvalno JUCE i koja odjednom svim velikim "investitorima" gradi i iznajmljuje hale???\nPa jel znate da je Lear svu svoju opremu doneo na palletama iz Rumunije i da ce ih, cim nadje bolje uslove, brze bolje strpati na palete pa u sleper pa na drugo mesto!\nIsto i Nidek!\nEj, celih 300 zaposlenih! Au al ce NS da procveta od motanja motora\n02.04.2021\t• 21:55\nDobro je sto su Japanci.\nSamo ne Kinezi!


Zvizdić: Niko neće zabraniti bosanski jezik - Opcija\nZvizdić: Niko neće zabraniti bosanski jezik\n31-07-2017 Pocetna, Politika, Vijesti\nPredsjedavajući Savjeta ministara BiH Denis Zvizdić održao je konferenciju za medije na kojoj je govorio o radu Savjeta ministara BiH, kao i rušenju Izvještaja o radu ove institucije.\nOdgovarajući na pitanja novinara, Zvizdić je iskoristio priliku i odgovorio na izjave Milorada Dodika o “nepostojanju bosanskog jezika”. “SNSD i SBB su imali cilj da sruše izvještaj, pa i da koče napredak BiH ka evropskim integracijama.\nTa koalicija je djelovala vrlo smišljeno kada je riječ o rušenju Izvještaja, ali i zaštiti gospodina Špirića s druge strane”, kazao je i dodao:\n“Proizvode konflikte kako bi održali status i rejting u političkom životu BiH. Nebitna je tema, danas je to Vijeće ministara BiH, sutra bosanski jezik. Ja govorim bosanski jezik, ovaj press držim na bosanskom jeziku. Svi koji pokušavaju to zabraniti i osporiti, to neće uspjeti. Bilo je prije pokušaja puno većih i jačih da to urade, pa nisu uspjeli. Niti Dodik niti bilo koja institucija koja ima takav odnos prema ustavnom pravu Bošnjaka”.\nČlanovi Fiskalnog savjeta BiH dogovorili su danas da što prije bude održana naredna sjednica da bi mogli ući u definisanje globalnog finansijskog okvira za period 2018-2020. godina i ispoštovati kalendar za pripremu i usvajanje budžeta institucija BiH i entiteta, rekao je predsjedavajući tog tijela Denis Zvizdić.\nZvizdić je rekao da Fiskalni savjet nije danas u Sarajevu razmatrao globalni finansijski okvir za period 2018-2020. godina, zbog nedostatka kvoruma.\nOn je naveo da današnjoj sjednici nisu prisustvovale predsjednik Vlade Republike Srpske Željka Cvijanović i federalni ministar finansija Jelka Miličević. Sjednici su prisustvovali ostali članovi, ministar finansija i trezora BiH Vjekoslav Bevanda, ministar finansija Republike Srpske Zoran Tegeltija i federalni premijer Fadil Novalić.\nZvizdić je napomenuo da globalni finansijski okvir nije vezan za Zakon o akcizama, kao i da postoje i drugi izvori prihoda koji su jasni i mogu se izračunati, te kreirati budžeti za narednu godinu.\n“Tu je i pitanje da li ćemo se na kraju dogovoriti da u skladu sa zakonskim pravom koje ima Savjet minitara BiH bude eventualno i povećan budžet BiH kada je riječ o potrebama BiH koje su grubo i pojednostavljeno svedene na pitanje mogućeg povećanja plata policajcima, što nije istina”, ukazao je Zvizdić, koji je i predsjedavajući Savjeta ministara BiH.\nOn je rekao da pitanje akciza ostaje aktuelno i model kojim treba da budu obezbijeđeni izvori sredstava, koji će vrlo jasno pokazati međunarodnim insitucijama da BiH može imati finansijski kapacitet da vraća već odobrene kredite.\n“Ponovo se vraćam na više puta iskazane stavove – ako vlade entiteta, koji će koristiti sredstva od akciza, imaju bilo koji drugi model ili varijantu, pozivam ih da to predstave javnosti, a ako nemaju treba da egzaktno kažu da su akcize model na osnovu kojeg se može vratiti kredit EBRD-a”, rekao je Zvizdić.\nOn je podsjetio da dio kredita nije vezan za akcize kako u Federaciji BiH, tako i u Republici Srpskoj, a riječ je o iznosima koji se mjere stotinama miliona KM.\n“Fokus pitanja treba prenijeti na sredstva koja stoje i čekaju realizciju u izgradnji puteva unutar BiH”, dodao je Zvizdić.\nOn smatra da pitanje akciza treba vratiti na teren struke da bi prestala politizacija ovom temom.\n“Za mene je važno i da ovaj put u Savjetu ministara učestvuju i ministri iz `Saveza za promjene`. Veoma je važno da svi zajedno budemo u tom procesu bitnom za važan segment, a to je dinamiziranje igradnje infrstrukture u BiH”, istakao je Zvizdić.\nOn je ponovio da je Savjet ministara BiH svoj dio posla po pitanju akciza uradio dva puta profesionalno i pravovremeno.\n“To je bilo u oktobru prošle godine, pa je bio zahtjev da se to prolongira zbog lokalnih izbora. Uradili smo ponovo ove godine, napravili jasna i precizna obrazloženja”, naveo je Zvizidić, dodajući da su akcize neophodan instrument za početak operativnosti kredita.\nZvizdić nije precizirao ko je tražio odgađanje pitanja uvođenja akciza nakon prošlogodišnjih lokalnih izbora.\nOdgovori na upitnik Evropske komisije do oktobra\nBiH će sve obaveze koje se odnose na popunjavanje Upitnika Evropske komisije završiti do septembra ili oktobra ukoliko ne bude političkih opstrukcija koje su postojale prethodna četiri mjeseca, izjavio je danas u Sarajevu predsjedavajući Savjeta ministara BiH Denis Zvizdić.\n“Da je Vlada Republike Srpske dostavila odgovore na vrijeme, Upitnik BiH bi već prije tri mjeseca bio u Briselu. Izgubili smo četiri mjeseca”, rekao je Zvizdić na konferenciji za novinare nakon sjednice Savjeta ministara BiH.\nKomentarišući to što Predstavnički dom parlamenta BiH prošle sedmice nije prihvatio izvještaj o radu Savjeta ministara BiH za prošlu godinu, Zvizdić je rekao da su poslanici raspravljali o svemu i svačemu, samo ne o suštini tog izvještaja.\n“Nisam čuo nijedan argument u istupima poslanika u vezi sa prezentacijom rada Savjeta ministara BiH za prošlu godinu na bazi brojnih argumenata, vrlo jasnih, mjerljivih i provjerljivih činjenica koje sam predstavio tokom izlaganja”, naveo je Zvizdić.\nOn je ponovio ocjenu da je prošla godina bila najuspješnija evropska godina BiH, potkrepljujući tu tvrdnju izjavama domaćih i međunarodnih zvaničnika koji se bave tim pitanjima.\nZvizdić tvrdi da je rušenje izvještaja o radu Savjeta ministara BiH djelo neprincipijelne koalicije SNSD-a i SBB-a čiji je cilj “da koči napredak zemlje ka evropskim integracijama”.\n“Ta koalicija je djelovala vrlo funkcionalno i koordinisano kada je riječ o rušenju izvještaja o radu Savjeta ministara BiH sa jedne, ali i pokušaja zaštite Nikole Špirića kao šefa komisije sa druge strane”, tvrdi Zvizdić.\nOdgovarajući na novinarsko pitanje da li je ministar komunikacija i transporata Ismir Jusko (iz SBB-a BiH) prisustvovao današnjoj sjednici, Zvizdić je naveo da Jusko nije prisustvovao zato što je on mnogo ranije najavio svoje odusustvo.\nZvizdić je dodao da je sasvim opravdano da Jusko prisustvuje svim narednim sjednicama Savjeta ministara BiH koji u skladu sa Poslovnikom nastavlja raditi u punom kapacitetu.\n“Sam stav ministra Juske u odnosu na činjenicu da Klub SBB-a BiH nije glasao za izvještaj o radu Savjeta ministara morate zatražiti od njega”, rekao je Zvizdić.\nOn je potvrdio da će 2. avgusta u Podgorici prisustvovati samitu Jadranske povelje zajedno sa premijerima zemalja regiona zapadnog Balkana.\n“Tema će biti evroatlantske integracije, sa posebnim osvrtom na pitanje bezbjednosti. Očekujem dalju podršku BiH na putu evropskih integracija, ali očekujem i da će ispravno biti vrednovan učinak i rezultati koje smo ostvarili u proteklih 18 mjeseci”, rekao je Zvizdić.\nOn je podsjetio da nije bilo odlazaka na strana ratišta, te da je broj povratnika iznosio par desetina, a ne par hiljada. “Borba protiv terorizma ostaje prioritet rada Savjeta ministara BiH jer je to globalni problem. Ostajemo snažno opredijeljeni i posvećeni zajedničkoj evropskoj bezbjednosnoj politici”, poručio je Zvizdić.


Francuska postavila rekord u Evropi po broju zaraženih Kovidom u poslednja 24h |\nFrancuska postavila rekord u Evropi po broju zaraženih Kovidom u poslednja 24h\nFrancuska je postala prva zemlja u Evropi koja je za 24 sata prešla prag od 30000 novih slučajeva Kovid-19, saopštio je Generalni direktorat za zdravlje.\nU poslednja 24 sata zabeležen je 30621 slučaj Kovid-19 u Francuskoj, koja tako postaje prva država u Evropi koja je prešla prag od 30000 ljudi zaraženih u jednom danu. Juče je broj novozaraženih koronavirusom za 24 sata ponovo premašio 20000, nakon određenog pada prethodnih dana.\nFrancuska vlada je ponovo uspostavila vanredno zdravstveno stanje koje je završeno 10. jula, a koje počinje od 17. oktobra u ponoć u celoj zemlji, zbog pogoršanja epidemije.\nUkupan broj potvrđenih slučajeva Kovid-19 u Francuskoj sada je dostigao broj od 809684 osoba, navodi se u novom saopštenju francuske agencije za javno zdravlje. Stopa pozitivnosti testa je na nivou od 12,6% u odnosu na 12,2% dan ranije.\nPrema Javnom zdravstvu Francuske, još 411 ljudi je hospitalizovano zbog Kovid-19 za 24 sata, čime broj hospitalizacija iznosi 9605. Jedinice intenzivne nege od srede su lečile još 77 pacijenata. Ukupno je 1750 ljudi na intenzivnoj nezi. Broj smrtnih slučajeva koji se mogu pripisati epidemiji koronavirusa popeo se na 33125 ovog četvrtka, 15. oktobra, sa 88 ljudi koji su umrli za 24 sata, saopštila je agencija.\nArticle précédentSeine Saint Denis: RN traži žene poreklom sa prostora bivše YU\nArticle suivant(VIDEO)Pariz: Užasna saobraćajka na popularnom “periferiku”


Ugljanin: Dolazak predsednika Erdoana najznačajniji događaj u 2017.godini – Radio Televizija Novi Pazar\nUgljanin: Dolazak predsednika Erdoana najznačajniji događaj u 2017.godini\nJanuary 5, 2018 January 5, 2018 Katarina Radovic 234 Views\nDolazak predsednika Turske Redžepa Tajipa Erdoana u Sandžak i poseta Bošnjačkom vijeću, potpisivanje Protokola o međusobnoj saradnji i razumevanju bošnjačkih nacionalnih vijeća iz Bosne i Hercegovine, Crne Gore i Srbije, kao i tragična pogibija predsednika opštine Tutin Šemsudina Kučevića najznačajniji su događaji za Bošnjačko nacionalno Vijeće u 2017.godini – rekao je na konferenciji za medije predsednik Vijeća Sulejman Ugljanin. Za 2018.godinu najavio je aktivno učešće Vijeća u izradi pravnog okvira za manjine i reviziji akcionog plana za poglavlje 23 i 24 u procesu pristupanja Srbije Evropskoj uniji, ali između ostalog i otvaranje moderne bošnjačke gimnazije u Novom Pazaru.\n“Iz prepiske sa Žan Klod Junkerom i Johanesom Hanom shvatio sam da oni nemaju pojma šta BNV sve radi. Ili nisu informisani dobro, ili nisu uopšte informisani. Zbog toga sam pozvao šefa Delegacije EU u Srbiji Sema Fabricija na razgovor o inicijativama i zahtevima za regulisanje položaja Bošnjaka u Srbiji. Ako mi oni ne odgovore tražićemo od Sanžačke kuće, zvaničnog udruženja građana da nas zastupaju u Briselu” – rekao je Ugljanin.\nOn je dodao da je “Srbija konačno prvi put od 1918. i stvaranja Kraljevine Srba, Hrvata i Slovenaca samostalna država, gde su republičke granice jedno, a državne medjunarodno priznate granice drugo.\n“Sandžak nije obuhvaćem zvanično granicama ni Srbije ni Crne Gore. Tražimo da EU ugradi u akcioni plan rezultate referenduma i da omogući da se volja građana andžaka koje čine i Bošnjaci i Albanci i Crnogorci i Srbi, koji su ovde autohtoni, narod uvaži i da Sandžak bude ubačen u akcioni plan” – rekao je Ugljanin.\nUgljanin je istakao da se nakon potpisivanja sporazuma izmedju Grada Novog Pazara i Vijeća politička klima u Novom Pzaru potpuno promenila pa ju je ocenio pozitivnom i harmoničnom.\nOn je istakao da će BNV i dalje insistirati na rešavanju problema nestalih, ubijenih i kidnapovanih Bošnjaka, usaglašavanju nacionalne strukture zaposlenih u sudstvu, tužilaštvu i policiji sa nacionalnom strukturom stanovništva, kao i otvaranju odredjenih programa na Državnom univerzitetu u Novom Pazaru za obrazovanje kadrova koji će izvoditi nastavu na bosanskom jeziku.\nOn je zatražio i da policija prestane da ima “represivnu funkciju” u Novom Pazaru jer je jedino takva u ovom delu Srbije, a da je u svakom drugom stabilizirajući faktor.\nOn se osvrnuo i na to da je ovo izborna godina za BNV , ali da to neće usporiti sve planirane aktivnosti za ovu godinu.\n“Mi radimo u kontinuitetu već godinama, a za nas ti izbori ne znače toliko kao za one koji žele da po svaku cenu i nalogu državnih organa uzmu BNV u svoje ruke, kako bi Aleksandar Vučić stavio veće stavio pod svoju kontrolu, kao što je to uradio sa mnogim nacionalnim savetima u Srbiji. U tom smislu mi ćemo raditi na otklanjanju straha kod Bošnjaka, koji je inače prisutan kod svih naroda koji žive u Srbiji“, rekao je Ugljanin.\nUgljanin je na konferenciji za medije rekao i da je u planu da se u ovoj godini otvori bošnjačka gimnazija u Novom Pazaru po uzoru na Kembridž.\n← Hodžić odustao, pobeda Martana Furkada\nMurić: Ispravljen propust u pasošima →


MLADI NE VIDE SRBIJU U EVROPSKOJ UNIJI: Veruju sebi, crkvi i porodici ·\nMLADI NE VIDE SRBIJU U EVROPSKOJ UNIJI: Veruju sebi, crkvi i porodici\nKomentari isključeni za MLADI NE VIDE SRBIJU U EVROPSKOJ UNIJI: Veruju sebi, crkvi i porodici\nUčenici srednjih škola, koji pohađaju predmet Građansko vaspitanje, osrednje su upoznati sa aktuelnim političkim zbivanjima i u većoj meri su evroskeptici, a imaju i veoma nisko poverenje u institucije vlasti, pokazalo je istraživanje “Punoletstvo i zrelost građanskog vaspitanja:evaluacija efekata”.\nJedan od autora istraživanja, docent Filozofskog fakulteta Zoran Pavlović, saopštio je podatke o tome kako mladi percipiraju Evropsku uniju – ukratko, srednjoškolci su “evroskeptici”.\nNa pitanje koliko je po njihovom mišljenju važno za Srbiju da postane članica EU “samo 11 odsto njih je reklo da je to mnogo važno, a 25 odsto je odgovorilo sa nimalo”.\nUčenici su istakli pozitivan uticaj tema iz ovog predmeta na razvoj njihovih ličnih karakteristika u pogledu značaja argumentovanog iznošenja ličnih stavova, razvoj spremnosti za prihvatanje odgovornosti, samostalnosti u donošenju odluka i unapređenju saradnje sa drugima prilikom rešavanja.\nIspitivanje su realizovali istraživački tim Građanskih inicijativa i marketinška agencija IPSOS.\nIzvor: mondo, nezavisni / Foto: rtvsuper


Dušan Mlađan - iz Švajcarske u Šumadiju\nNovi igrač Radničkog je član reprezentacije Švajcarske za koju ima ukupan učinak: 16,3 poena, pet skokova i 1,8 asistencija po utakmici. Koliko je značajan za tu selekciju govori podatak da je najbolji strelac ekipe i da mu je poverena kapitenska traka Podeli ovaj članak sa: Tweet\nSpoljašnja linija Radničkog od danas je jača za Dušana Mlađana, dojučerašnjeg beka-šutera švajcarskog Lugana i reprezentativca te države, sa kojim je ugovorena saradnja u narednih godinu dana.\nMlađan je igrač koji može da ispunjava zadatke na pozicijama 1, 2 i 3. Protekle četiri sezone bio je član ekipe iz Švajcarske. Za Lugano je odigrao 34 utakmice u poslednjoj sezoni, prosečno je bio na parketu 33 minuta, beležio je po 20 poena (bacanja 83%, dvojke 57%, trojke 37%), 3,6 skokova, 2,1 asistenciju, 1,5 osvojenih i 1,6 izgubljenih lopti. U prvenstvu Švajcarske slovi za najboljeg strelca, a samo je u tri susreta postigao manje od deset poena, na 20 mečeva je beležio 20 i više poena. Meč sezone odigrao je protiv Starvingsa - indeks 40, 33 poena, šest skokova, četiri asistencija, za 39 minuta u igri.\nPre 2009. godine karijeru je gradio kao član pet italijanskih sastava. U Luganu je takođe igrao i od 2002. do 2005. godine.\nNovi igrač Radničkog je dvojnog državljanstva, srpsko-švajcarskog. Član je reprezentacije Švajcarske za koju ima ukupan učinak: 16,3 poena, pet skokova i 1,8 asistencija po utakmici. Koliko je značajan za tu selekciju govori podatak da je najbolji strelac ekipe i da mu je poverena kapitenska traka (i aktuelni selektor je naše gore list - Petar Aleksić).\nDušan Mlađan (visok 198cm) je rođen 16. novembra 1986. godine u Beogradu.\nVIDEO: Mix Dusan Mladjan Summer 2012, Dusan Mladjan #6 Red\nGRUJIN ZA RAVNOPRAVNOST PREDSTAVNIKA SRBIJE U REGIONU I EVROPI\nGALERIJA: PRIPREME, DAN III: USKORO NA TRENINGU I DI DŽEJ SILI


Izvođenje gađanja na strelištu „Šumatovac“ do 25. avgusta -\nIzvođenje gađanja na strelištu „Šumatovac“ do 25. avgusta\n15.08.2017. Redakcija Društvo Ostavi komentar\nOd juče do 25. avgusta policijski službenici niške Policijske uprave izvode gađanje pištoljem CZ-99 na strelištu „Šumatovac“. U saopštenju Policijske uprave Niš se navodi da će se gađanje izvoditi u vremenu od 8 do 15 časova, a 15. i 21. avgusta od 14 do 20 časova.\nTokom gađanja na prostoru strelišta se zabranjuje kretanje, zadržavanje i boravak ljudi, životinja, motornih vozila i stočnih zaprega.\nStrelišni prostor će biti obeležen crvenim barjačićima, tablica sa natpisom „Ne idi dalje – gađa se“ i obezbeđen stražarima.\nPrevious Post:Zakasnela kiša izazvala probleme\nNext Post:Nova škola na starim temeljima


Pupovac: Upozorenja zbog neplaćanja grobne naknade amoralna\nBeta 9. novembra 2016. 15:35\nPoslanik Samostalne demokratske srpske stranke Milorad Pupovac izjavio je danas da se obaveštanje o neplaćanju grobnih naknada uz pretnju „deložacijom“ pokojnika ovih dana ostavljaju i na pravoslavnim grobovima u Pakracu, i način na koji se to radi ocenio kao neprihvatljiv.\nOn je rekao da razume da postoji potreba da se naplaćuju grobne naknade, ali je kao i u sličnom nedavnom slučaju na groblju u Kninu, ocenio da se to radi na neprihvatljiv način jer može voditi „brisanju tragova prisutnosti Srba na hrvatskoj teritoriji i pri tome će se skrnaviti ono što je najsvetije za svakoga od nas, a to su grobna mesta“.\nPupovac je posle pauze koju je tražio u Saboru o toj temi, prenela je agencija Hina, rekao da se na pravoslavnom groblju u Pakracu obaveštenja stavljaju i na spomenike koji su od istorijske važnosti kao što su oni na grobovima uglednih gradjana i meštana koji su bili državni i lokalni funkcioneri, i koji predstavljaju deo istorije i deo sećanja tog grada.\n„Na njih se, kao i na grobno mesto za poginule u Jasenovcu – dvoje odraslih i četvoro dece, stavljaju takva obaveštenja“, upozorio je Pupovac što je ocenio kao „krajnje amoralno u momentu kada se nosimo sa žrtvama Drugoga svetskoga rata i kada stvaramo svest o odgovornosti prema tim žrtvama“.\n„Ako je ovo naš moral, onda je doista Huda jama našega morala. I ako nemamo potrebe da se ovoj stvari posvetimo na drugačiji način onda ne ‘Jao Srbima!’, nego ‘Jao Hrvatima!’ „, rekao je Pupovac.\nBugarska policija zaplenila 47kg heroina i uhapsila 7 osoba\nU Prokupačkom porodilištu rodjena 21 beba od 7. do 14.…


Takmičari apatinskog “Bucova” pobedili u mađarskom mestu Zeremle kod Baje\nTročlana apatinska ekipa u sastavu Milan Ćopić, Mišo Blanuša i Marinko Klecin, ubedljivo je trijumfovala u konkurenciji šest ekipa, a uspeh je utoliko veći jer su Apatinci prvi put učestvovali na ovom takmičenju. Ekipa “Bucova” će narednog vikenda nastupiti na kup-takmičenjima u Somboru i Srpskom Miletiću.\nU apatinskom „Jedinstvu“ sve spremno za setvu uljane repice\nDatum kreiranja 27 avgust 2012\nBez obzira na teške vremenske i druge uslove, predstojeća setva se mora pripremiti veoma ozbiljno i što bolje, jer je to posao od izuzetne važnosti za agrar zemlje u celini. Suša je ozbiljno desetkovala rod na njivama pa se i pre vremena skidaju usevi sa njih, jer ni jedna kiša, više ne može paorima biti od pomoći.\n14 saobraćajnih nezgoda, zbog alkohola zadržano 11 lica\nDevet nezgoda je bilo sa nastradalim licima i pet sa materijalnom štetom. Četiri osobe su zadobile teške, a osam lake telesne povrede. Zbog vožnje pod dejstvom alkohola zadržano je 11 osoba.\nPrvi roditeljski sastanak u PU "Pčelica"\nVaspitači Predškolske ustanove „Pčelica“ Apatin održaće roditeljske sastanke, u četvrtak, 30. avgusta, sa početkom u 18 časova za sve roditelje koji su upisali svoju decu u ustanovu i to u objektu u koji je dete upisano.\nTokom nedelje suvo i sunčano, kisa tek početkom septembra\nU Srbiju je tokom noći stiglo dugoočekivano osveženje i kiša, a do kraja sedmice ne očekuju se nova padavine, rečeno je agenciji u Hidrometeorološkom zavodu Srbije.Načelnik odeljenja za prognozu Goran Mihajlović kazao je da se ove nedelje očekuje suvo i sunčano vreme sa porastom temperature, u četvrtak i petak i preko 30 stepeni.\nNa pumpama benzin od jutros skuplji za dva dinara. To je treće poskupljenje za nedelju dana, tako da je gorivo od prošlog petka skuplje za ukupno pet dinara.\nBez fiskalnih kasa 35 zanatskih delatnosti\nVlada Srbije usvojila je Uredbu kojom fiskalne kase neće morati da ima 35 zanatskih delatnosti.\nFiskalne kase neće morati da imaju frizeri, kozmetičari, fotografske radnje, taksisti, automehaničari, radnje za hemijsko čišćenje i pogrebne usluge.


Sigurna kuća i u Novom Pazaru\nNaslovnica Sjeverni Sandžak Novi Pazar Sigurna kuća i u Novom Pazaru\nNovi Pazar – Sigurna kuća za žrtve nasilja u porodici gradiće se i u Novom Pazaru.\nNa sastanku u Gradskoj upravi bilo je riječi o detaljima izrade projektne dokumentacije, a kako je najavljeno, izgradnju takvog objekta, koji bi pokrivao potrebe žrtava nasilja i sa teritorije općina, Sjenice, Tutina i Raške, treba očekivati u prvoj polovini 2013.godine.\nGradonačelnik Novog Pazara, Meho Mahmutović, zamjenik gradonačelnika Ahmedin Škrijelj, šaf kabineta gradonačelnika Mirsad Jusufović i načelnik Odeljenja za privredu Ramiz Paljevac, zajedno sa predstavnicima centara za socijalni rad u regiji, nevladinog sektora i humanitarne organizacije ADRA, na sastanku u Gradskoj upravi razgovarali su o sistemskom rešenju problema žrtava nasilja u porodici, odnosno realizaciji projekta izgradnje Sigurne kuće u Novom Pazaru. Prema riječima direktora novopazarskog Centra za socijalni rad, Adnana Dizdarevića, izgradnja Sigurne kuće u Novom Pazaru imaće veliki značaj, kako za Novi Pazar, tako i za općine, Sjenica, Tutin i Raška.\n”Centar za socijalni rad, kao institucija koja se bavi problematikom nasilja u porodici i zaštitom žrtava nasilja u porodici, već duži niz godina se susreće sa određenim problemima koji su vezani za pružanje odgovarajuće pomoći takvim žrtvama. Kao jedno od rešenja, naravno, nameće se potreba za otvaranjem Sigurne kuće, koja bi u svakom slučaju bila od velike pomoći stručnim radnicima Centra u radu sa ovom kategorijom korisnika”, izjavio je Adnan Dizdarević, direktor Centra za socijalni rad u Novom Pazaru.\nPotrebe onih koji trpe fizičko, psihičko i ostale oblike naselja su najalarmantinije na lokalu – ocenio je direktor humanitarne organizacije ADRA, mr Igor Mitrović. On je izrazio zadovoljstvo što su svi učesnici sastanka izrazili iskrenu posvećenost realčizaciji ideje o izgradnji Sigurne Kuće u Novom Pazaru.\n”Adra je sa svojim sedmogodišnjim iskustvom, sa dvije Sigurne kuće, koje smo pokrenuli u Kragujevcu i Smederevu, jedan partner koji je spreman da ponudi to iskustvo koje ima, i da sa drugim akterima učini tu ideju, ne samo mogućom već i održivom na duži rok. Imamo partnera koji će biti sa nama, nadamo se i u cijeloj priči, koji će omogućiti da Sigurna kuća ima neku svoju vrstu socijalne proizvodnje, ili pružanja socijalnih usluga. To bi bio neki satelit u funkciji Sigurne kuće, gdje bi ona finansijski sama sebe održavala, makar u jednom dobrom dijelu”, izjavio je mr Igor Mitrović, izvršni direktor humanitarne organizacije ADRA.\nU narednom periodu radiće se na izradi projektne dokumentacije, najavljeno je na sastanku, a početak izgradnje Sigurne kuće u Novom Pazaru može se očekivati u prvoj polovini naredne godine.


Rukovodioci zapošljavaju i nabavljaju kako hoće - Glas Srpske\nVedrana Kulaga Simić 24.07.2021 05:57\nSARAJEVO - Kancelarija za reviziju institucija BiH je objelodanila nove izvještaje o radu institucija na tom nivou vlasti tokom prošle godine, a oni su dodatno potvrdili da mnogi rukovodioci ne mare za pravila ponašanja koja je, između ostalog, regulišu zapošljavanje i postupke javnih nabavki.\nDruga grupa izvještaja obuhvata 22 institucije od kojih je osam dobilo pozitivno mišljenja na finansijske izvještaje i usklađenost poslovanja sa propisima, kod 11 je, uz pozitivno mišljenje na finansijske izvještaje, skrenuta pažnja na određene aspekte poslovanja, jednoj instituciji je, uz pozitivno mišljenje na usklađenost, skrenuta pažnja u pogledu revizije finansijskih izvještaja, dok je jednoj instituciji skrenuta pažnja po oba osnova. Mišljenje s rezervom na usklađenost sa zakonima i propisima uz skretanje pažnje, a pozitivno mišljenje na finansijske izvještaje, je, kako je saopšteno, dobila Komisija za očuvanje nacionalnih spomenika.\nRevizori su, naime, analizom poslovnih knjiga Komisije, utvrdili da su na toj adresi zapošljavanje na određeno vrijeme nije sprovođeno uz dosljednu primjenu Zakona o radu u institucijama. Ne izražavajući dalju rezervu na mišljenje, nadležnima je skrenuta pažnja na činjenicu da koeficijenti na osnovu kojih se obračunava plata članovima Komisije nisu potvrđeni u Zakonu o platama i naknadama u institucijama i pored urgencija Komisije Ministarstvu finansija i trezora BiH kao nadležnoj instituciji.\n- Putem ugovora o djelu i ugovora o privremenim i povremenim poslovima su angažovane osobe u kontinuitetu ili tokom većeg dijela godine za one poslove sistematizovanih radnih mjesta ili su po opisu slični poslovima postojećih radnih mjesta - navedeno je u izvještaju gdje piše i da su sporna pojedina korišćenja vozila te neke javne nabavke.\nKomisija je, prema podacima revizije, lani potrošila 1,38 miliona KM. U prosjeku na platnom spisku su imali 29 zaposlenih, a za njihove plate i naknade iskeširano je više od milion. Komisija je, kako je naglašeno, u ostavljenom roku dostavila komentare na nacrt izvještaja, ali je konačan stav revizora da ta obrazloženja i komentare ne mogu da promjene ocjenu.\nNa ugovore o djelu upozoreno je i Ministarstvo bezbjednosti BiH, a na to je skrenuta pažnja i dijelu institucija koje čiji su izvještaji objavljeni u junu.\n- Opet je konstatovana praksa zaključivanja ugovora o djelu koji opisom odgovaraju sistematizovanim radnim mjestima - navedeno je u revizorskom izvještaju Ministarstva bezbjednosti BiH za 2020. godinu.\nCentru za uklanjanje mina u BiH je skrenuta pažnja na to da im Pravilnik o unutrašnjoj organizaciji nije usklađen sa odlukama Savjeta ministara, te na nedostatke u procesu upotrebe službenih vozila i u postupcima javnih nabavki.\nPod lupom, u društvu ostalih nekoliko agencija, našla se i Agencija za borbu protiv korupcije. Istaknuto je da u 2020. godini nisu preduzimala ništa na razvoju finansijskog upravljanja i kontrole, a istovremeno nije donesen ni godišnji akcioni plan za uspostavljanje i unapređenje sistema internih finansijskih kontrola. Ukazano je i na činjenicu da lani u BiH nije usvojena ni Strategija za borbu protiv korupcije do 2024.


“Jer nas se tiče”: Ministrica Đapo da ispuni obećanje | Starmo\nNaslovnica Mostar “Jer nas se tiče”: Ministrica Đapo da ispuni obećanje\n“Jer nas se tiče”: Ministrica Đapo da ispuni obećanje\nMostar — Udruženje građana “Jer nas se tiče” Mostar saopćilo je u petak kako je istekao rok od 10 dana, koliko je federalna ministrica okoliša i turizma Edita Đapo dala kantonalnim i gradskim vlastima da učine nešto kada je u pitanju problem deponije na lokaciji Uborak, te pozivaju ministricu na reagiranje.\n“Danas, 20. 12. 2019. ističe rok od 10 dana, koliko je federalna ministrica Đapo rekla da će čekati kantonalne i gradske vlasti da učine nešto u povodu zatvaranja i saniranja postojeće deponije, kao i nalaženje nove lokacije, prije nego što da nalog da se trenutna deponija na lokaciji Uborak zapečati”, navode iz Udruženja.\nPodsjećaju da su građani okupljeni oko inicijative “Jer nas se tiče” od 4. 12. 2019. ispred ulaza u deponiju s jednim ciljem – zatvaranje postojeće lokacije i traženje nove.\n“U međuvremenu su neovlaštene osobe poslale specijalnu i interventnu policiju da odblokiraju ulaz u deponiju koja je 3. 12. 2019. izgubila sve dozvole za rad i od tada radi ilegalno. Protiv njih su napravljene i predane krivične prijave”, navodi se u saopštenju, koje prenosi Fena.\nGrađani očekuju od svih nadležnih nivoa vlasti da ozbiljno pristupe rješavanju “ovog gorućeg problema u Mostaru i Hercegovačko-neretvanskom kantonu”.\n“Ovo nije neorganizirana niti agresivna grupa građana. Mi znamo da se rješenje ne može naći preko noći, ali smatramo da se što prije mora krenuti u nalaženje dugoročnog rješenja gazdovanja otpadom. Ministrica Đapo je dala usmeno obećanje, koje očekujemo da sada i ispuni, budući da su se stekli svi uslovi”, kazao je predsjednik Građanske inicijative “Jer nas se tiče” Omer Hujdur.\nIstakao je kako niko ništa nije uradio još od juna do danas po pitanju deponije na Uborku, pa tako ni u zadnjih 10 dana.\n“Očekujemo da ministica Đapo konačno donese ispravnu odluku, odnosno rješenje o zatvaranju nelegalne deponije”, poručio je Hujdur.\nIz Udruženja podsjećaju na Izvještaj Zavoda za javno zdravstvo HNK o zdravstvenom stanju stanovništva od 2014. do 2018. koje govori o porastu malignih oboljenja za 70 posto, dok Mostar prednjači po broju oboljelih od karcinoma.\n“Pozivamo nadležene da prestanu ignorirati ovaj problem, jer to što jedu zamrznutu ribu i piju flaširanu vodu ih ne štiti od otrova koji ističu iz deponije i šire se dolinom Neretve”, navodi se u saopštenju.


Kamenički vis, oaza mira za Nišlije, dobio novu osmatračnicu - JUGPRESS\nKamenički vis, oaza mira za Nišlije, dobio novu osmatračnicu\nGradonačelnica Niša Dragana Sotirovski je sa predsednicom GO Pantelej Natašom Stanković i njenim saradnicima obišla Kamenički vis, najpopularnije niško izletište, gde je završena rekonstrukcija izletničke osmatračnice koja posetiocima pruža panoramski pogled na ceo grad i kojom je upotpunjen sadržaj izletišta ponuđen posetiocima. Kamenički vis je izletište koje Nišlije rado posećuju u vreme vikenda, put do izletišta je u dobrom stanju, sadržaji koji su ponuđeni zadovoljavaju njihove potrebe, a sada mogu da uživaju i u pogledu na grad.\n„Grad će prema gradskoj opštini opredeliti sredstva preko transfera za sve što je potrebno da se ovakva izletišta održavaju jer su oaza mira gde će sugrađani dolaziti sa svojom decom. Izletište može jako lepo da funkcioniše jer ovde ima svih sadržaja od restorana preko ogromnog prostora, smeštajnih kapaciteta i igrališta. Kada bi bilo zainteresovanih da se i ove kućice stave u funkciju Nišlije bi ovde mogle da provedu i po nekoliko dana, kazala je Sotirovski.\nNataša Stanković, predsednica GO Pantelej ja istakla da je rekonstrukcija osmatračnice bilo primarno pitanje kada se krenulo sa sređivanjem izletišta pred samu letnju sezonu.\n„ Kada smo krenuli sa obnavljanjem izletišta primarna stvar nam je bila da se osmatračnica rekonstruiše. U tome su nam pomogle društveno odgovorne firme i javna preduzeća, a Srbija šume su nam pomogle sa materijalom. Za rekonstru je GO Pantelej izdvojila oko 300.000 dinara“, kazala je predsednica GO Pantelej Nataša Stanković.\nDodaje da je urađena i ograda da se na samo izletište ne bi ulazilo kolima.\n„Napravljena je nova ljuljaška za decu a u planu je da se napravi još jedna.Tokom ove nedelje obnovićemo i igralište koje se nalazi u podnožju samog izletišta. U narednom periodu nas čeka realizacija i još nekih ideja“, kazala je Nataša Stanković.\nU planu je i da se u saradnji sa Gradom i Turističkom organizacijom osposobe kućice koje se nalaze na Kamaničkom visu koje bi koristili posetioci. O tome se pregovara sa ljudima iz Turističke otganizacije Kamenica u čijem su vlasništvu kućice i sa TON-om iz Niša kako bi kućice bile rekonstruisane.\nGradonačelnica Niša Dragana Sotirovski je istakla da bi bila zadovoljna kada bi ovako izgledala sva niška izletišta.\n„Možda je najkritičnije stanje na Bojaninim vodama, jer je jako loš put do tamo. Sa predsednikom GO Niška Banja obići ćemo i ovo izletište, jer je mnogo onih koji se javljaju i kažu da bi grad trebalo da uloži određena sredstva i za njegovo sređivanje. Razgovarali smo sa predstavnicima Skijališta Srbije da vidimo šta je potencijal i kakva je budućnost Bojaninih voda. Trenutno samo u pregovorima tako da mislim da je to izletište kome treba da se pokloni velika pažnja, jer imamo i Ski klub koji preferira taj deo Niša. Sve su to lepe ideje za budućnost“, istakla je Sotirovski.


Čubrilović: Očekujem konstruktivnu raspravu, ali ne i potpuno jedinstvo\nPredsjednik Narodne skupštine Republike Srpske Nedeljko Čubrilović očekuje da sutrašnja sjednica parlamenta Srpske koja se održava na zahtjev srpskog člana Predsjedništva BiH Milorada Dodika koji je pokrenuo zaštitu vitalnog interesa bude konstruktiva, ali ne i da dođe do potpunog jedinstva stranaka.\nČubrilović je naveo da će lideri svih parlamentarnih stranaka imati mogućnost da se obrate u parlamentu i da zbog toga očekuje da rasprava bude konstruktivna.\n- Očekujem da ćemo na kraju imati odluku koja potvrđuje stav srpskog člana Predsjedništva BiH - rekao je Čubrilović za ATV.\nNarodna skupština razmotriće sutra na posebnoj sjednici Prijedlog odluke o potvrđivanju izjave srpskog člana Predsjedništva BiH Milorada Dodika po kojoj je Odluka o odobravanju zaključivanja Memoranduma o razumijevanju između CIK-a BiH i Međunarodne fondacije za izborne sisteme /IFES/, veoma štetna po vitalne interese Srpske.\nČubrilović smatra da bi to bilo preuzimanje nekih nadležnosti, te da bi značilo direktno miješanje u izborni proces.\nOd Centralne izborne komisije očekuje da shvate ozbiljnost trenutka i pozicije na koje su došli, bez obzira kako su tu došli, jer je riječ o važnom izbornom ciklusu kada se biraju lokalni nivoi vlasti, a podijeljenost je evidentna.\nSmatra da sutrašnja posebna sjednica, koja počinje ujutro u 9.00, bude završena poslije nekoliko časova, ako bude dovoljno razumijevanja.\nOn očekuje da će u septembru biti održana i redovna sjednica Narodne skupštine Republike Srpske.


Krstarica 24. decembra 2004. 00:00\nW3C (World Wide Web Consortium) je poznata internacionalna asocijacija zadužena za razvoj, usvajanje i uspostavljanje web standarda i komuniciranje putem Interneta. Sve veći razvoj mobilnih uređaja različite vrste postavio je nove zahteve u ovoj komunikaciji, tako da je u okviru W3C asocijacije pokrenuta nova inicijativa za pristup mobilnih uređaja Internetu pod nazivom W3C Mobile Initiative (MWI).\nRadni sastanak (workshop) tim povodom održan je krajem novembra u Barseloni (Španija). Sponzori sastanka bili su članovi W3C-a – kompanije HP, Orange, Vodafone i Volantis. Na sastanku je objavljen i stavljen na diskusiju kompletan program ove inicijative. Prikazan je način pristupa web-u pomoću mobilnih uređaja, što se obavlja isto tako jednostavno kao pomoću fiksnih uređaja (na primer, stonih računara).\nRazlog pokretanja ove inicijative je činjenica da, iako mnogi mobilni telefoni imaju web browser, pristup web-u sa mobilnih telefona nije tako čest i popularan kao što se očekuje. Korisnici vrlo često imaju problema pri pristupu nekim sajtovima, a način pristupa nije tako jednostavan kao u slučaju stonih računara. Na ovom nivou razvoja tehnologije web sajtovi ne mogu se realizovati tako da odgovaraju svim tipovima i konfiguracijama mobilnih telefona.\nPrema tome, W3C Mobile inicijativa obuhvatiće niz aktivnosti koje bi trebalo da mobilnim uređajima poboljšaju pristup Internetu. Ona će razviti sistem za napraktičniji pristup, pružiti podršku za postojeću infrastrukturu i organizovati obuku za internet provajdere. Svi ti planovi podrazumevaju razvoj proširenih web standarda koji će podržavati i mobilne i fiksne uređaje. Na taj način će se jednostavno pristupati različitim sadržajima, primati i slati elektronska pošta i obavljati različite poslovne aktivnosti.\nUpravo poslovna primena mobilnih uređaja jeste najvažniji razlog interesovanja W3C konzorcijuma za mobilne tehnologije. Mobilni telefoni i džepni računari već se koriste za mnoge novčane transakcije i pristup korporacijskim mrežama putem Interneta (dok se korisnici nalaze na putu). Pored mnogih već postojećih tehnologija, na primer, slanja multimedijalnih MMS poruka, u ovoj asocijaciji planira se razvoj i mnogih novih tehnologija – prepoznavanje govora, rukopisa i pokreta (gestova).


LEGALIZACIJA - Televizija LeskovacTelevizija Leskovac\nPOSLEDNJA SEDNICA U OVOM SAZIVU »\nObjavljeno: 2 mart, 2016 | Autor: TVL\nLESKOVAC – U nekoj od faza obrade nalazi se 8000 hiljada zahteva za legalizaciju objekata na teritoriji grada Leskovca istakla je načelnica Gradske uprave za urbanizam i stambeno komunalne poslove Jasminka Milenković.\nOna je naglasila da je doneto više od 60 rešenja i da je ovaj posao kočilo često menjanje propisa, nerešeni imovinsko pravni odnosi i nepostojanje planskih osnova.\nZakon o ozakonjenju koji je stupio na snagu 27. novembra prošle godine omogućuje ozakonjenje glavnih i pomoćnih objekata izgađenih bez građevisnke dozvole ili sa građevinskom dozvolom a da je pritom došlo do odstupanja od glavnog projekta u toku gradnje bez odobrenja i podzemnih i nazemnih kablova koji predstavljaju posebnu celinu objasnila je Jasmina Milenković.\nOvaj zakon odnosi se na one objekte za koje je podnet zahtev za ozakonjenje u prethodnom periodu ali i na one za koje nije podnet nikakav zahtev. Ona je pozvala građane da sarađuju sa članovima komisije koju je grad formirao da izvši popis nelegalno izgrađenih objekata, jer će im se na taj način omogućiti da uđu u postupak ozakonjenja.\nZvanično se procenjuje da je broj nelegalno izgrađenih objekata u Srbiji 770 hiljada ali da se možda kreće i do milion i po.


Zanimljivo je da je uhapšeni Igor K. Iz Prnjavora, izjavio inspektorima da je planirala praviti ulje za lečenje i izvoziti ga, saznaje Srpskainfo.\n- Prietri ili četiri meseca policija je došla do informacija da se na veoma nepristupačnom prostoru nalazi veća plantaža indijske konoplje i odmah je pokrenuta istraga - kaže izvor Srpskainfo.\nOn pojašnjava da su policajci od tada pravili zasede i čekali da se pojavi osoba koja je to zasadila.\n- Ove aktivnosti su urodile plodom, te je ovih dana Igor K. zatečen na ovoj plantaži indijske konoplje. On je odmah uhapšen, a biljke su izuzete - pojasnio je izvor.\nOn otkriva da je uhapšeni priznao da je on sam sve to zasadio, ali je tvrdio da nije diler i da nije imao nameru da to prodaje kao drogu.\n- Igor tvrdi da je od indijske konoplje planirao praviti zdrava ulja, a koja se koriste za lečenje. Ulje je planirao prodavati na području Nemačke - kaže naš sagovornik i dodaje da osumnjičeni nije osoba koja je poznata po kriminalnim radnjama.\nTakođe je utvrđeno da u ovim poslovima nije imao pomagača.\nHapsenje akcija Gnev laboratorija marihuana\nU Banjaluci zaplenjeno osam kilograma skanka: Osumnjičeni na saslušanju u policiji\nDečak (14) poginuo je, a njegovi roditelji su povređeni u saobraćajnim nesrećama koje su se sinoć dogodile kod kanala Dašnica u Bijeljini, saznaje Srpskainfo.\n"SVAŠTA ĆU TE NAUČITI" Potvrđena presuda vaspitaču iz vrtića, koji je od maloletnice tražio eksplicitne fotografije\nOkružni sud u Banjaluci potvrdio je presudu Nemanji Pavloviću, bivšem vaspitaču u banjalučkom vrtiću, koji se preko društvenih mreža “upecao” na izmišljenu maloletnicu (13) i tražio od nje da mu pošalje eksplicitne fotografije.\nU tešom udesu koji se dogodio danas poslepodne u Podnovlju kod Doboja ima povređenih.\nUSPEŠAN KRAJ POTRAGE Pronađena Mostarka koja je nestala pre dva dana\nŠesnaestogodišnja devojka iz Mostara čiji je nestanak prijavljen policiji pre dva dana je konačno pronađena, a potraga u koju su bili uključeni policija i mnogi građani Mostara je završena, potvrdio je njen otac.\nDa li su političari pretvorili PARLAMENT U IGRAČKU: Iza Narodne skupštine RS 30 turbulentnih godina postojanja\nNarodna skupština RS je obeležila 30 godina postojanja. Poslanici analiziraju kako je izgledala nekada, kako sada, da li joj je u međuvremenu narušen dignitet i čijom krivicom.\nDavor Dragičević, otac 21-godišnjeg sina Davida, koji je ubijen u Banjaluci, stigao je u Bosnu i Hercegovinu.\nTRPE IZA ZATVORENIH VRATA Deca na meti nasilja i zanemarivanja, nasilnici najčešće očevi\nU pandemiji korone, u odnosu na predhodnu godinu, prema zvaničnim podacima nije evidentiran veći broj prijava nasilja nad decom u porodici, što upućuje na to da su mnogi slučajevi ostali neprijavljeni.\nIspred vakcinalnog punkta u naselju Petrićevac u Banjaluci, koji je počeo sa radom početkom oktobra, danas je zabeležena nezapamćena gužva.\nUz suze i neizmernu tugu danas je u Brčkom sahranjeno sedam žrtava požara koji je zahvatio porodičnu kuću u naselju Suljagića sokak.\n"Bebin pogled nam je najveća nagrada": Hrabri policajci iz zgrade u plamenu spasli novorođenče i slepu ženu\nHrabrošću i požrtvovanošću policajaca Aleksandra Cerovine i Bobana Jolovića spasen je život jednomesečne bebe, iz zgrade u kojoj je gorio stan u Hilandarskoj ulici u Istočnom Sarajevu.\nPero Despotović koji je osumnjičen da je automobilom udario dečaka (14) i njegove roditelje, u trenutku nesreće bio je pijan, otkriva Srpskainfo.\nNakon saobraćajne nesreće koja se dogodila danas na Zapadnom tranzitu u Banjaluci, došlo je do tuče više osoba, potvrđeno je za Srpskainfo.\nEPIDEMIJA SE STIŠAVA Manje novozaraženih u Severnoj, Centralnoj i Južnoj Americi


Humanitarna kriza na jugu SAD\nDeca, ilegalni imigranti, u centru u Arizoni\nAmeričku granicu je od oktobra prošle do maja ove godine ilegalno prešlo oko 47 hiljada dece, uglavnom bez pratnje roditelja\nSjedinjene Države suočavaju se sa ogromnim prilivom djece, uglavnom iz centralne Amerike, koja su bez pratnje roditelja ilegalno ušla u zemlju.\nGranicu je od oktobra prošle do maja ove godine prešlo rekordnih oko 47 hiljada djece, što je rezultat dezinformacija da Sjedinjene Države više ne sprovode imigracione zakone i da izdaju dozvole koje će im omogućiti da ostanu u zemlji. Bijela kuća saopštila je da te dezinfomacije šire kriminalne organizacije i mreže za krijumčarenje u centralnoj Americi.\nAnalitičari ističu da su siromaštvo i nedostatak ekonomskih prilika takođe razlozi zbog kojih roditelji u zemljama poput El Salvadora, Gvatemale i Hondurasa šalju svoju djecu na dug put kroz Meksiko do američke granice.\nStotine djece nalazi se u pritvornim centrima u Teksasu, dok je veliki broj prebačen u specijalni centar u Arizoni. Obamina administracija saopštila je da će izdvojiti stotine miliona dolara za više programa u centralnoameričkim zemljama, uključujući i pomoć za povratak deportovanih ilegalnih imigranata.\nMeksički državljani, koji ilegalno pređu granicu, obično se brzo deportuju iz zemlje, dok se imigranti iz drugih zemalja procesuiraju kroz imigracioni sudski sistem. Djeca, po zakonu, ne mogu da se deportuju bez pratnje, zbog čega njihove slučajeve procesuira Kancelarija za izbjeglice ili o njima brinu članovi porodice koji žive u Sjedinjenim Državama. Taj administrativni proces je međutim trenutno u zastoju, zbog velikog broja djece koja su ilegalno ušla u Sjedinjene Države.


U septembru nastavak pregovora\nEvropski komesar za proširenje Oli Ren koji se nalazi u prvoj zvaničnoj posjeti Crnoj Gori nakon obnavljanja državnosti, podsjetio je da je Evropska komisija preporučila Savjetu ministara Evropske unije da usvoji novi mandat za pregovore o Sporazumu o asocijaciji i stabilizaciji sa Crnom Gorom i najavio da će novi mandat za pregovore sa Crnom Gorom o stabilizaciji i pridruživanju EU biti odobren početkom septembra:\n„Jučer smo predložili novi mandat za pregovore o stabilizaciji i pridruživanju za Crnu Goru. Tako da se nadamo da će članice EU poštovati ovaj naš prijedlog i da će mandat biti usvojen već u septembru.“\nEvropski komesar je tokom razgovora sa svim sagovornicima u Crnoj Gori insistirao na uslovima koji će biti ključni za realizaciju pregovora. To je prije svega povećanje administrativnog kapaciteta Crne Gore i izgradnja širokog konsenzusa prilikom usvajanja ključnih zakona i novog ustava Crne Gore, kazao je Ren.\nCrnogorski zvaničnici tvrde da postoji spremnost za preuzimanje svih obaveza koje proizilaze iz procesa stabilizacije i pridruživanja. Oni su ocijenili važnim da se sa Evropskom komisijom brzo konsoliduje proces pregovora sa Evropskom komisijom o sporazumu o stabilizaciji i asocijaciji, a prema riječima premijera Mila Đukanovića taj proces bi trebalo da bude završen, kako je i planirano, do kraja ove godine:\n„Komesar Ren nas je obradovao informacijom da je Komisija juče utvrdila nacrt novog mandata za Crnu Goru i da ga je dala na suglasnost Evropskom savjetu. Očekujemo da se ta procedura unutar Evropske komisije brzo završi i da mi nastavimo sa sljedećim rundama pregovora. Iskoristio sam priliku da komesaru Renu saopštim našu sposobnost da proces pregovora završimo kao što je to prvobitno planirano – do kraja 2006. godine.“\nPodsjetimo, državna zajednica Srbija i Crna Gora je započela proces pregovora o sporazumu o stabilizaciji i asocijaciji koji je prekinut odlukom Evropske unije zbog nesaradnje Srbije sa Haškim tribunalom. I nekoliko rundi tog procesa pregovori su se obavljali na nivou Srbije i Crne Gore, ali na dva kolosijeka. Osnovno pitanje nakon najave da će pregovori sa Crnom Gorom biti nastavljeni u septembru je kojom će brzinom i dinamikom biti vođeni pregovori sa Evropskom Unijom u odnosu na zemlje regiona. Prema riječima političkog analitičara Srđana Darmanovića, uz određene uslove Crna Gora bi mogla da bude ispred Srbije u integrativnom procesu. Međutim, to zavisi i od strategije Evropske unije da li že u proširenje da ide prijemom zemalja pojedinačno ili će primati grupe zemalja:\n„Ako se odluče za prvi pristup, Crna Gora bi možda mogla da bude ispred Srbije koja je opterećena raznim pitanjima i koja ima još da rješava bolna pitanja svojeg statusa, pa i unutrašnje politike. Na kraju krajeva, u zemlji postoji jedna stranka koja je jaka toliko koliko nije jaka nijedna stranka slične orijentacije u Evropi. To je jedna bolna činjenica za Srbiju. Mislim naravno na Srpsku radikalnu stranku.“


Webiz konferencija ovog proleća u novom formatu - Biznis Telegraf.rs\nWebiz konferencija ovog proleća u novom formatu\nPravi virtuelni spektakl\nWebiz konferencija je 2020. godine postala prvi pravi live virtual experience, kada je održana live sa govornicima iz studija, pruživši domaćoj publici novo iskustvo online formata. Kako je to izgledalo možete pogledati na oficijalnom aftermovie videu Webiz konferencije 2020.\nOve godine biće više Webiz događaja, koji će se fokusirati na glavne oblasti poslovanja 21. veka, počevši od virtuelne konferencije putem live video stream-a 8. i 9. aprila, uz novi, produkcijski unapređen experience.\nCentralna tema aprilske konferencije – Innovation & Women empowerment, okupiće najvažnije predstavnike ovih oblasti i pomeriti granice održavanja online događaja.\nCilj konferencije je demokratizacija inovacija, odnosno predstavljanje različitih načina kako može da se inovira – u kompanijama bilo koje veličine, u okviru bilo kog odeljenja, funkcije ili zanimanja. Sa druge strane, tema rodne ravnopravnosti je aktuelnija više nego ikad\nOčekuje nas 2 dana dinamičnog programa, 14 panela i više od 40 učesnika - predstavnika vodećih kompanija, startapa i new age zanimanja.\nPored stručnjaka sa domaće scene, Webiz konferenciji će se pridružiti i svetska imena, kao što su Stefan Kauster, Partner & Head of Ecosystem Consulting globalne istraživačke organizacije Startup Genome, zatim Jan Kobler, Managing Partner velikog investicionog fonda South Central Ventures, Richard Andemark, Founder & CEO škole primenjene informacione tehnologije Salt.


TSC želi peto mesto u Superligi\nIzvor: B92, 13.Maj.2021, 17:59\nFudbaleri TSC-a žele sutra da pobede Radnik i cilj im je da sezonu u Superligi Srbije završe na petom mestu.\n"TSC očekuje utakmica sa jakim protivnikom, ali smo svesni da nam pobede u poslednjim utakmicama sezone garantuju peto mesto, što nam je cilj. Radnik je ekipa koja je sasvim zasluženo na petom mestu tabele, imaju najboljeg strelca lige, jednog od najopasnijih igrača. Pokušaćemo da ga zaustavimo i dobro smo se pripremili", rekao je pomoćni trener Stefan Janković u najavi utakmice.\nTSC će sutra od 16.00 gostovati Radniku u Surdulici, u 37. kolu Super lige Srbije. Dve ekipe su se sastale u Kupu, kada je Radnik pobedio, a Janković je ocenio da je TSC u tom duelu bio bolji za nijansu.\nJUGpress.com: Đorđević : Pokušaćemo da preko povoljnog rezultata zadržimo peto mesto


Tijanić: RTS pretplata pala na 40% | SerbianForum\nTijanić: RTS pretplata pala na 40%\nDatum pokretanja 01.01.2012\n[h=1]Tijanić: RTS pretplata pala na 40%\nBeograd -- Direktor srpskog javnog servisa Aleksandar Tijanić kaže da procenat naplate pretplate za RTS u ovoj godini iznosi jedva 40 odsto.\n“Uočljiv je paradoks da u godini najveće gledanosti zapadnemo u najdublju finansijsku krizu. Pretplata je sa skoro 70 procenata naplate u Beogradu i Novom Sadu sišla na oko 55 procenata”, kaže Tijanić.\nMeđutim, kako dodaje, u Nišu, Leskovcu, Kraljevu i Kruševcu pala je na nedovoljnih 15-25 procenata, što u srpskom proseku čini jedva 40 odsto.\n[TD="class: textvesti"]"Ukoliko država bez reakcije gleda Javni servis koji ubrzano trokira i sredinom godine prestaje da radi, to će značiti da neke stranke, neki političari i neke državne institucije hoće Srbiju natopljenju turskim serijama i informativnim programom komercijalnih medija. Kad premijerno ne isplatimo plate zaposlenih, kad gledanost Javnog servisa počne da pada, kad krenu štrajkovi i zatamnjeni ekrani za vreme Dnevnika, niko i nikada neće moći da ponovo podigne RTS do statusa programa kom građani Srbije najviše veruju. Možda neko u bolesnoj glavi ima takav plan", kaže Tijanić.\nPrema Tijanićevim rečima, ekonomska kriza je učinila svoje i Javni servis koji je 2008. godine imao pretplatu i zaradu od marketinga čak 106 miliona, ove godine ukupno ima na raspolaganju samo 70 miliona evra.\n“Sa toliko novca RTS ne može da ispunjava svoje zakonske obaveze, pogotovu ako trećinu ukupnih sredstava država uzima preko raznih dažbina za sebe”, kaže on.\n“Država Srbija, po evropskim standardima, mora da obezbedi Javnom servisu dovoljan i stabilan izvor finansiranja. Pošto država sa ovakvom krizom i zakonodavstvom neće biti u stanju da obezbedi neophodnih 100 miliona evra, Javni servis Srbije mora biti brojčano manji, programski fokusiraniji, štedljiviji i efikasniji”, navodi prvi čovek RTS-a.\nTo znači, kako dodaje Tijanić, da sledećih godina nećemo gledati baš sve utakmice na RTS-u, nećemo imati toliki broj snimljenih serija, emisija, dopisništava, muzičkih programa...\nNa konstataciju da je RTS prošlog meseca uzeo kredit od komercijalnih banaka da bi isplatio zarade zaposlenima, Tijanić kaže:\n“Broj stalno zaposlenih i honoraraca sa četiri hiljade mora da se smanji na tri hiljade. Država mora drugačijim zakonima da obezbedi ili efikasniju naplatu pretplate ili drugačiji način finansiranja RTS-a”.


Seat Leon Cupra za francusku žandarmeriju - Auto Republika\nFrancuska žandarmerija je odlučila da za nova patrolne automobile za brze intervencije odabere Seat Leon Cupru.\nDobro ste pročitali, dakle ne radi se o Cupri Leon, već o španskom hečbeku prethodne generacije. Zašto su se baš tako odlučili ostaje nejasno, mada tamošnji mediji ističu da se radi pre svega o odličnoj nabavnoj ceni.\nFrancuske snage reda i zakona naručile su (za sada) 17 primeraka Seat Leon Cupre, a iz španske marke najavljuju da će im biti potrebno 5-6 nedelja pripreme jednog automobila za isporuku. Model koji su odabrali galski žandari koristi 2,0-litarski TSI agregat sa 290 ks.\nPored hečbek izdanja, Francuzi su poručili i karavanske primerke. Na konkursu se izgleda našao i Renault Megane RS, ali on nije odabran iz nekoliko razloga – viša cena, te nedostatak karavanske verzije. Podsetimo, tamošnja žandarmerija uveliko koristi Megane RS u ove svrhe, no aktuelni vozni park je slabo obnavljan u prethodnom periodu.\nMediji u Francuskoj navode da je velika većina interventnih automobila iz flote pregazilo ogromnu kilometražu, te je da pouzdanost postala veliki problem.\ntagovi: francuska policija Seat Leon Cupra Žandarmerija\nprethodni Ovo je nova Honda Civic za 2022. godinu\nsledeći Hyundai predstavio i20 N-Line (GALERIJA)\nPre Megana RS za to je sluzio Subaru Impreza. Zamenio ga je Megan ali ce po svemu sudeci RS izvedba biti brzo ukinuta. Seat Leon Cupra ukoliko se ne varam ima i integralni pogon pored karavan verzije, koju zandarmi vole zbog prakticnog aspekta. Razmatrao se i Focus RS, ali su na kraju u Fordu odlucili da odustanu od njega, ponuden je samo ST. Verovatno je i cena igrala vaznu ulogu, sve u svemu verujem da je Leon Cupra dobar izbor…\nMa da, u principu, s Golfom i njegovim izvedenicama nema greške, izuzev možda cene.\nHonda Civic: istorija u pokretnim slikama (video)


Ostali sportovi - Kuglanje: Novogodišnji turnir rekreativaca u Pančevu\nKuglanje: Novogodišnji turnir rekreativaca u Pančevu\nKuglana BSP u Pančevu organizovala je veoma masovni Novogodišnji turnir rekreativaca. U konkurenciji preko 50 kuglašica i kuglaša, u muškoj konkurenciji slavio je Mikloš Kerekeš sa 293 čunja, isperd Dragana Mihajlova sa 268 i Dragana Kordovanovića takođe sa 268 čunjeva, ali slabijim čišćenjem. U ženskoj konkurenciji pobedila je Ivana Konevski sa 253 čunja, ispred Vere Štampić sa 221 i Tijane Zečević sa 207 čunjeva.\n– „Kuglanje u Pančevu ima dugu i svetlu tradiciju i Pančevci vole ovaj sport što pokazuje i odziv na ovoj lepoj manfestaciji.Apelujem na gradske vlasti u Pančevu da kuglanju posvete više pažnje, da mu pomognu, da se klubovi neugase, kao što se dešavalo u nekoliko poslednjih godina, jer Pančevo ima dobru, modernu kuglanu, iskusne kuglaške radnike i dobre igrače. Potrebna je samo finansijska podrška, pa da se ponovo o pančevačkim klubovima priča i u Evropi“\n– istako je Uroš Dragojlović.


NKPJ OBELEŽILA GODIŠNJICU OSNIVANJA\nU ponedeljak 1.jula 2013. godine u Beogradu, u Sali “Novi svet” u Ustaničkoj 17 Nova komunistička partija Jugoslavije (NKPJ) obeležila je godišnjicu svog osnivanja. NKPJ je osnovana 30.juna 1990. godine u Beogradu, u zgradi Saveza inženjera i tehničara i taj datum se vodi kao zvaničan Dan Partije (koji je ove godine održan dan kasnije iz tehničkih razloga).\nPrisutnima na svečanosti prva se obratila drugarica Vesna Milunović, član Sekretarijata NKPJ koja je bila učesnik Osnivačkog kongresa Partije 30.juna 1990. godine evocirajući uspomene na taj dan. Nakon nje je drugarica Ana Ručnov, član Sekretarijata NKPJ i predsednica Saveza književnika Jugoslavije pročitala pesmu Branka Ćopića “Pesma mrtvih proletera”. Pesmu posvećenu jednom od najboljih jugoslovenskih fudbalera svih vremena , doktoru medicine i komunisti Milutinu Ivkoviću Milutuncu, čije je spomen obeležje koje se nalazi pored stadiona Fudbalskog kluba Partizan nedavno obnovljeno, pročitao je poznati sportski novinar drug Saša Petrović. Član Sekretarijata SKOJ i NKPJ drug Aleksandar Đenić je pristune na svečanosti upoznao sa dosadašnjim aktivnostima partijskog podmlatka Saveza komunističke omladine Jugoslavije (SKOJ) i organizacije Studentski front, na čijem je čelu kao prvi sekretar, i pozvao skojevce i druge članove Partije da uzmu učešće u manifestacijama obeležavanja antifašističkih datuma 4.jula u Bojčinskoj šumi, i 7.jula u Beloj Crkvi kao i na protestu protiv antinarodnih kriznih mera buržoaske Vlade Srbije 5.jula u Beogradu.\nGeneralni sekretar NKPJ drug Batrić Mijović se osvrnuo na pređeni put Partije u proteklih 23. godine, i ocenio ga pozitivnim isto kao i rad njene omladinske organizacije SKOJ. Drug Mijović je prisutne upoznao i sa aktuelnom političkom situacijom u zemlji i stavovima NKPJ o svim najvažnijim društvenim pitanjima. U sklopu obeležavanja Dana Partije objavljen je i jubilarni 25. broj “Glasnika SKOJ-a” koji je distribuiran prisutnima na svečanosti u Ustaničkoj 17.\nU prepodnevnim časovima, delegacija NKPJ predvođena generalnim sekretarom drugom Btrićem Mijovićem, posetilo je grob druga Branka Kitanovića, osnivača Partije, na Centralnom groblju u Beogradu i položila venac u ime Partije i SKOJ.


Ovo je bilo jednog leta, kada je za inat pao jedan jedini pljusak i samo na kratko razbio svakodnevicu šaranja naokolo i tupog gledanja u pred nosom zalupljena vrata dok sve pod kosom ključa. Tada sam rekla: nikad više anketar!\nIn Javno mnjenje\nPosted 12. juna 2012.\nPlum Mark – najpreciznija istraživačka agencija u Srbiji\nPlum Mark Research je uradio najpreciznije merenje stavova građana pred parlamentarne izbore u Srbiji. Najmanja greška koju smo dobili je 0,04% i reč je o prognozi prvoplasirane izborne liste na parlamentarnim izborima u Srbiji!\nPosted 28. juna 2012.\nKada kreirate upitnik sami\nIstraživanje se sastoji od velikog broja koraka, i da biste dobili podatke koji prikazuju pravo stanje potrebno je da uspešno i na najbolji mogući način sprovedete svaki korak. Mnogo je stvari o kojima treba voditi računa: o izboru uzorka i njegovoj veličini, načinu dolaženja do ispitanika,\nBy Dalibor Minić\nPosted 6. februara 2013.\nTop 5 trendova u tržišnim istraživanjima u 2013. godini\n2012. je bila godina ekonomske stagnacije ili slabog rasta i neizvesnosti, što je neminovno ostavilo traga i na industriju tržišnih istraživanja - prvenstveno kroz smanjivanje budžeta koji kompanije izdvajaju za tu svrhu.\nMystery shopper/ing, ili tajanstveni kupac, je metoda marketing istraživanja koja datira još od 40-ih godina prošlog veka. Ovom metodom najčešće se ispituje zadovoljstvo klijenta/kupca pruženom uslugom, ali je u modernim istraživanjima dobila\nPosted 18. decembra 2013.\nKako čitati rezultate političkih istraživanja pred predstojeće izbore?\nVreme pred izbore odlikuje pojačana aktivnost agencija za ispitivanje javnog mnjenja u merenju rejtinga političara i političkih partija. U samo dva meseca, od datuma raspisivanja izbora do datuma održavanja izbora, građani su obasuti desetinama rezultata ispitivanja\nPo poslednjem ESOMAR-ovom godišnjem izveštaju iz 2012. godine jasan je trend rasta udela online istraživanja u odnosu na druge kvantitativne istraživačke metode: trenutni udeo je 26%, naspram 13% telefonskih istraživanja i 11% anketa licem u lice.\nPosted 17. januara 2014.\nSrpski političari još uvek donose odluke „na osećaj“\nKoliko srpski političari ulažu u ispitivanja javnog mnjenja, koliko je to važan deo predizborne kampanje i da li je bolje da stranke samostalno sprovedu istraživanje ili da angažuju nezavisnu istraživačku agenciju?\nPosmatramo četiri uobičajene metode kvantitativnih istraživanja: ONLINE panel istraživanja koja su dominantan vid istraživanja u svetu (oko 24% svih anketa se uradi ovom metodom ali u Srbiji i regionu taj procenat je značajno niži i iznosi oko 5-7%), zatim CATI – telefonska istraživanja koja su u Srbiji jako zastupljena poslednjih pet do deset godina a što je uslovljeno razvojem [...]


Dodik: Povlačimo saglasnost za Oružane snage, VSTV i UIO – Vijesti-X.com\nDodik: Povlačimo saglasnost za Oružane snage, VSTV i UIO\n08/10/2021 08/10/2021 J.K.\nPredsjednik SNSD-a Milorad Dodik rekao je danas da je u RS formirano nekoliko ekspertskih timova koji se bave spornim odlukama visokog predstavnika u BiH i Ustavnog suda BiH, piše RTRS.\n– Imamo ekspertske timove – jedan se bavi odbranom, drugi pravom, treći finansijama, četvrti pitanjima novog Ustava RS i peti koji se bavi načinom na koji odgovoriti na bespravno nametnute odluke i zakone visokog predstavnika, kojih ima 140 i u kojima je on bespravno i vanustavno prenosio nadležnosti. Bespravno i vanustavno je vodio Vijeće naroda u Republici Srpskoj, na što nije imao pravo. Sve ćemo to dovesti u pitanje, odbacujući svaki akt koji je donesen na štetu RS – rekao je Dodik nakon sjednice Izvršnog komiteta SNSD-a.\nPoručio je da ništa neće biti urađeno van Ustava BiH, ali da će RS odbaciti pravno nasilje visokog predstavnika.\nDodik je naglasio da će Narodna skupština RS povući saglasnost koju je dala za formiranje Oružanih snaga BiH, Visokog sudskog i tužilačkog vijeća, te indirektnih poreza.\n– Stavit ćemo da su ništavni i da nisu na snazi. Narodna skupština će donijeti propise i zaključke koji su vezani za to kako regulisati te pravne vakume – rekao je Dodik.\nOn je istakao da je odluka Ustavnog suda BiH o šumama RS antiustavna i antidejtonska, podsjećajući da je sve ono što izričito nije dato BiH – vlasništvo entiteta.\nDodik je rekao da će SNSD istrajati na bavljenjen kapitalnim političkim pitanjima i finansijama.\nOn je dodao da je na današnjoj sjednici Izvršog komiteta SNSD-a razgovarano i o temi energetike, poručivši da RS neće biti energetski ugrožena.\n– Na globalnom nivou došlo je do naglog skoka cijena. Mogu da kažem da ćemo mi očuvati naše cijene za stanovništvo i neće biti poskupljenja električne energije, što je ključno u ovom periodu – rekao je Dodik, dodajući da će biti veoma složeno očuvati stabilnu energetsku situaciju zbog naglog i velikog skoka cijena, ali da RS raspolaže viškom od 35 posto ukupne produkcije električne energije.\nOn je naveo da je sa predsjednikom Srbije Aleksandrom Vučićem dogovorena uzajamna pomoć u isporuci električne energije ukoliko to bude potrebno.\nDodik je rekao da bi u nedjelju u Beogradu trebalo da razgovara sa ministrom spoljnih poslova Rusije Sergejom Lavrovim, te da će njegov cilj biti da, zajedno sa Srbijom, obezbijedi povoljnije cijene gasa iz Rusije.\nAutor: Avaz.ba / RTRS\nPlenković o snimci migranata: To je sramotno\nIzetbegović otkrio: Dodik me zvao na sastanak, odbio sam


Maccabi TA - Alba Berlin: Analiza utakmice | Sportske Kladionice\nHome Sportsko klađenje Prognoze utakmica Maccabi TA – Alba Berlin: Analiza utakmice\nJuče smo imali 50-50 dan, pošto od dve analize, košarkaška analiza je bila dobitna, dok je Crvena Zvezda totalno lošom igrom uspela da nas „proda“ i kod kuće izgubi od ekipe Tottenhama čak sa 0-4. Danas u okviru EuroLeague igraju se utakmice, ali jedna utakmica nam je zapala za oko jer smatramo da je kvota na kladioničarskom marketu više nego primamljiva u ovakvoj situaciji. U Tel Avivu sastaju se domaća ekipa Maccabi TA i gosti iz Nemačke, ekipa Alba Berlin. Znajući kako ove dve ekipe igraju i koliko kvalitetnih igrača ima u obe ekipe, sasvim smo sigurni da nas očekuje jedan vrlo interesantan duel sa mnogo vrhunskih poteza.\nDomaća ekipa, nije dobro počela ovu sezonu u EuroLeague i pored činjenice da su napravili vrlo respektabilan roster koji bi trebao da se bori za Top 8. Naime, nakon prva dva kola imali su dva poraza (od Khimkya i Real Madrida), ali su nakon toga ušli u seriju od četiri pobede (Crvena Zvezda, Valencija, Fenerbahce i Olympiakos) i sada je situacija mnogo bolja po Ponos Izraela. Ključevi tima su kod Scotija Wilbekina, koji kada igra dobro i cela ekipa Maccabi TA igra odlično. Povrh toga, na domaćem terenu imaju neku posebnu energiju koju im daju njihovi odlični navijači.\nSa druge strane Alba Belrin se nalazi u kompletno drugačijoj situaciji, pošto su oni pobeldili prvu utakmicu ove sezone protiv Zenita i nakon toga naređali čak pet poraza (Anadolu Efes, Barcelona, CSKA Moscow, EA7 Milano i Real Madrid). Ruku na srce sve su to odlične ekipe, protiv kojih ni u jednom momentu Alba Berlin nije bila favorit i niko nije očekivao da će pobediti bilo koji od tih duela. Ono što je karakteristično za ovu ekipu je da oni u proseku ispucavaju preko 30 šuteva za tri poena po meču i da igraju vrlo brzu košarku u tranziciji.\nOve dve ekipe su igrale 10 puta do sada i Maccabi TA je bio mnogo uspešniji u međusobnim duelima. Naime, od 10 susreta, Maccabi TA je pobedio na 9 te se može očekivati da će Ponos Izraela i danas pobediti tim koji je u problemu.\nKladionice su postavile Maccabi TA kao snažnog favorita na ovoj utakmici i postavile -10.5 HC liniju, što smatramo prilično nezgodnom linijom za klađenje imajući u vidu da ALBA Berlin nema šta da izgubi i da nemaju pritisak pobede. Iz tog razloga naš predlog na ovom susretu je da se odigra Over 163 points (Da bude više od 163 poena na utakmici), koja igra se plaća solidnom 1.75 kvotom u kladionici 1XBet.


UNMIK gubi strpljenje\n“Gospodin Jessen Petersen je rekao da je evc vremen da se o tome donese odluka id a UNMIK i privremene institucije nece imati vise strpljenja i biti spremne da i dalje cekaju”.\nSef UNMIK-a ce 17 januara u Beogradu razgovarati sa premijerom Srbije Vojislavom Kostunicom, i kako je preneo predstavnicima Srba sa kojima je juce razgovarao, tamo ce ici sa vrlo jasnim stavovima.\n“On ce 17 ovog meseca biti u Beogradu, ima ce ozbiljna razgovor sa premiejrom Kostunicom, ides a vrlo jasnim porukama u pogledu svih pitanja, narocito u pogledu potrebe ucesca Srba u institucijama i radnim grupama”.\nPosle 17 marta ocekujemo nesto jasniju situaciju, kaze gospodin Krstovic.\nInace na sastanku predsatanika kosovskih Srba sa predsednikom Tadicem nije bilo konkretnih razgovora oko ucesca Srba u institucijama Kosova.\n“Sto se tice ucesca o tome se nije razgovaralo, jedino je jednom prilikom jedan sagovornik konstatovao da za sada jedini legitimni predstavnici srpskog naroda, oni koji su izabrani naizborima od 23 oktobra, bez obzira na onako slab srpskih biraca na izbore”.\nNa poslednjim izborima pored Srpske liste za Kosovo i Metohiju ucestvovala je i Gradjanska incijativa Srbija, koja je od pocetka prihvatila ucesce u radu Skupstine i najavila spremnost ucesca u vladi i drugim radnim telima institucija Kosova.\nOd konstituisanja institucija najvisi predstavnici tih institucija, predsednik i premijer su se jasno i nedvosmisleno angazovali da se obezbedi ucesce predstavnika kosovskih Srba u institucijama Kosova.\nInace prema Ustavnom okviru predstavnicima srpske zajednice pripadaju 10 rezervisana mesta u parlamentu Kosova, dva ministarska mesta u vladi i dva mesta zamenika ministara. Takodje u ministarstvima za poljoprivredu i povratak i zajednice, na cijem bi celu trebalo da budu srpski predstavnici, ima po najmanje 5 mesta visokih savetnika ministara, koji se obicno popunjavaju iz zajednice kojoj pripada ministar.


Misija Organizacije za evropsku sigurnost i saradnju (OSCE) je ocijenila da Tužilaštvo Bosne i Hercegovine neracionalno koristi resurse kada je riječ o upravljanju predmetima ratnih zločina, ističući da posebno zabrinjavajuća "alarmantna brzina pada stopa osuđujućih presuda", kao i kvalitet istraga i optužnica".\nMisija OSCE-a, uz podršku Delegacije Evropske unije u BiH, predstavila je u ponedjeljak izvještaj o upravljanju predmetima ratnih zločina u Tužilaštvu Bosne i Hercegovine.\nU izvještaju je navedeno da je Misija OSCE-a u 2018. godini zabilježila pad broja okončanih postupaka u predmetima ratnih zločina, nastavljajući trend koji je započet 2016. godine.\nMeđutim, kako se dodaje, prema saznanjima Misije, krajem 2018. godine bila su 692 neriješena predmeta sa 5.052 potencijalno osumnjičene osobe.\nMisija OSCE-a je upozorila da je u 2018. godini prosječna stopa pravosnažnih osuđujućih presuda drastično pala.\nKako navode, iako su stope osuđujućih presuda sudova u FBiH i RS neznatno smanjene, stopa osuđujućih presuda Suda BiH pala je na 39 posto, čime je prosečna stopa osuđujućih presuda u cijeloj zemlji pala ispod 50 posto.\nGlavna prepreka u procesuiranju ratnih zločina je, kako se navodi, nedostupnost optuženih sudovima, najčešće zbog toga što se nalaze u stranim zemljama i ne mogu biti izručeni po zakonu.\nPrema podacima Misije OSCE-a, ovaj problem prisutan u otprilike 29 postupaka koji su u toku, odnosno od ukupno 72 postupka koji su u toku, 79 optuženih je nedostupno nadležnim sudovima u BiH.\nŠef Misije OSCE-a u BiH Bruce Berton rekao je na konferenciji za medije da je krajni cilj ovog izvještaja da se osigura postizanje pravde za žrtve ratnih zločina, kao i da se daju jasne preporuke Tužilaštvu BiH i drugim nadležnim institucijama.\n"Prvo, stopa osuđujućih presuda u predmetima ratnih zločina u Sudu BiH opada alarmantnom brzinom, potičući zabrinutost u vezi s kvalitetom istrage i optužnica koje podiže Tužilaštvo BiH", rekao je Berton.\nOn je dodao da Tužilaštvo BiH ne usmjerava svoje vrijeme i resurse isključivo na istrage i krivično gonjenje najsloženijih predmeta ratnih zločina.\n"To je u suprotnosti s ulogom Tužilaštva BiH u skladu s Državnom strategijom za rad na predmetima ratnih zločina i takva praksa predstavlja rasipanje vrijednih resursa", kazao je Berton.\nPrema njegovim riječima, ako se nastavi rješavanje predmeta ovom brzinom, Tužilaštvu BiH će trebati skoro deset godina da okonča sve predmete ratnih zločina koje trenutno ima.\n"Postojanje takvih pitanja nije logično, uzevši u obzir ulaganja EU kroz IPA podršku, te dodatna ulaganja mnogih drugih aktera u unapređenju procesuiranja predmeta ratnih zločina na državnom nivou", rekao je Berton.


O izdavanju državnih njiva investitorima odlučuju Nedimović, Mali i Anđelka Atanasković - AgroSmart\nČlanovi komisije biće još i posebni savetnik ministra poljoprivrede, šumarstva i vodoprivrede Dragan Milić, kao i pomoćnik ministra poljoprivrede, šumarstva i vodoprivrede Nenad Кatanić, prenosi Nova ekonomija.\nMinistar poljoprivrede, šumarstva i vodoprivrede doneo je rešenje o obrazovanju Кomisije za davanje saglasnosti na investicioni plan uz predlog mera za realizaciju zakupa u postupku za ostvarivanje prava prvenstva zakupa poljoprivrednog zemljišta, objavljeno je u Službenom glasniku.\nPredsednik komisije biće ministar poljoprivrede Branislav Nedimović, a sekretar Marko Majstorović ispred Ministarstva poljoprivrede, piše u rešenju.\nDakle, u komisiji zaduženoj za izdavanje državnog poljoprivrednog zemljišta u dugoročni zakup po osnovu investicionog plana, ostaju stari članovi – Branislav Nedimović, Dragan Milić i Nenad Katanić. Ranije su u njenom sastavu bili Dušan Vujović koji je u vladi vodio resor finansija i tadašnji ministar privrede Goran Knežević.\nPodsetimo, pravo prvenstva zakupa zemljišta uvedeno je Zakonom o poljoprivrednom zemljištu s kraja 2015 godine. Tim zakonom omogućeno je pravnim licima koja imaju „investicioni plan“ da bez licitacija uzmu u zakup na 30 godina poljoprivredno zemljište u državnoj svojini. Ove izmene zakona nisu naišle na odobravanje poljoprivrednika i stručne javnosti jer se smatralo da se one donose kako bi se stvorili uslovi za davanje oranica strancima, poput dugo najavljivanog nemačkog Tenisa.\nPodsetimo, zbog neispunjenja obaveza predviđenih investicionim planom, koji je sastavni deo dokumentacije o zakupu državnog poljoprivrednog zemljišta na 30 godina, do prošle godine, prema podacima do kojih je Agrosmart došao, raskinuti su ugovori sa najmanje pet investitora. Među firmama kojima je država izdala njive po cenama nižim od tržišnih bili su i gubitaši.\nPrema informacijama Agrosmarta, na osnovu revizorskih izveštaja, Ministarstvo poljoprivrede raskinulo je ugovore sa preduzećem Agronovakov doo iz Žablja, Vinarijom Levač iz Rekovca, te firmama Jakuma doo, Andeks doo (Andex doo) i Jajlafiliz doo (Yayafiliz doo).